Strah Turske: Rusija ulazi u savez sa Kurdima? | Skandalozno\nNoćna mora Turske: Rusija ulazi u savez sa Kurdima?!\nPotencijalni ruski savez sa Kurdima bi imao kobne posledice za Tursku i to bi bila “apsolutna noćna mora” za Erdogana, koji će morati da vodi rat na dva fronta – u zemlji i inostranstvu, piše nemački list Der Tagešpigl.\n“Bez problema sa komšijama”, bila je politička maksima Ahmeta Davutoglua, kada je preuzeo dužnost turskog ministra spoljnih poslova u 2009. godini.\nPrema pisanju lista, kurdsko pitanje postaje još komplikovanije za Ankaru s obzirom na sukob sa Rusijom. Ako Moskva odluči da podrži kurdske snage, domaći politički problemi Turske će doći na novi nivo i oterati zemlju u potpuni haos, piše u članku.\nBudite prvi sa komentarom na članku "Noćna mora Turske: Rusija ulazi u savez sa Kurdima?!"


Švedski parlament nije prihvatio predloženu manjinsku vladu\n► Švedski parlament nije prihvatio predloženu manjinsku vladu\nŠvedski poslanici odbacili su danas predlog o formiranju manjinske koalicije između Umerene partije desnog centra, druge po veličini stranke u zemlji i male stranke Hrišćanski demokrati, tako da zemlja i dalje ostaje bez nove vlade posle izbora 9. septembra\nUlf Kristerson, vođa Umerenih i verovatni premijer izgubio je glasanje u parlamentu sa 195 prema 154 glasa.\nProtivnici koalicije rekli su da bi se time dao uticaj antiimigrantskoj partiji Švedskih demokrata, trećoj po veličini stranci u Švedskoj, zato što bi vlada zavisila od njene podrške u parlamentu.\nDanas je održano prvo od moguća četiri glasanja pre nego što predsednik parlamenta Andreas Norlen bude morao da sazove nove izbore.\nTo je prvi put da da kandidat za premijera nije podržan u švedskom parlamentu Riksdagenu od 349 mesta.\n"Rezultat znači da je parlament odbacio moj predlog za premijera", rekao je Norlen i dodao da će sutra nastaviti pregovore s vođama stranaka.\nNa izborima 9. septembra nijedna stranka nije osvojila apsolutnu većinu da sama formira vladu.\nLevičarske partije i blok desnog centra osvojile su po 40 odsto glasova, tako da nijedan blok nije imao većinu što je bio uvod u višemesečnu neizvesnost i kompleksne koalicione pregovore.\nAni Lov, vođa Partije Centra koja je glasala protiv Kristersona rekla je da je on podelio 14-godišnji savez desnog centra time što je predložio vladu s dve partije a ostavio druge dve partije izvan toga.\nSavez desnog centra sastoji se od Umerene partije, Hrišćanskih demokrata, Partije Centra i Liberala.\nVršilac dužnosti premijera Stefan Leven, vođa Socijaldemokrata, najveće švedske partije, rekao je da je spreman da razgovara s Ani Lov ako od nje bude zatraženo da formira koaliciju. Lov je ranije rekla da ne želi da bude premijerka ali da je spremna da pokuša da formira novu vladu.\nAnalitičari kažu da sledi da Lovoj i Levenu bude povereno da pokušaju da formiraju vladu.\nDevet osoba stradalo u padu malog aviona u Švedskoj\nKonferencija Nauka u parlamentu 10. jula u Skupštini Srbije\nKlimatske promene, kvalitet vode i vazduha i obnovljivi izvori energije teme su konferencije koju će 10. jula u Skupštini Srbije organizovati Centar za promociju nauke.\nPoslanička grupa Srpske napredne stranke (SNS) predložila je danas Odobru za kulturu i informisanje Skupštine Srbije Milana Marinovića za kandidata za Poverenika za informacije od javnog...


"Štraheov pad dobar znak za Balkan" - BIGportal.ba\n21 Maja, 2019 0530\n“Ostavka Hajnc-Kristijana Štrahea ostavlja njegove političke prijatelje na zapadnom Balkanu bez alternative među evropskim populistima i krajnjim desničarima.”\nTo je ocenio stručnjak za Balkan sa Univerziteta u Gracu Florijan Biber.\n“To je možda ohrabrujuće takođe za region, iako su davali neke prosrpske izjave, oni na kraju krajeva ne žele proširenje, i to su samo floskule jer nemaju neko duboko uverenje u ideju proširenja, evropske integracije i reforme. U tom smislu je to (odlazak Štrahea) dobra vest za Balkan”, rekao je.\nBiber je ocenio da je Štraheov uticaj bio jako ograničen zato što ministarka spoljnih poslova Karin Knajsel, iako je bila kandidat njegove krajnje desne Slobodarske partije (FPO) nije članica stranke i “morala je da vodi neku politiku prema Balkanu koja je više klasična austrijska politika – znači proširenje, nikakva podrška za raspad BiH i protiv Kosova”.\n“Ali ipak ti dvostruki signali koje smo dobijali iz Austrije poslednjih skoro dve godine su bili jako štetni za region zato što je Austrija uvek bila jedan od glavnih podržavalaca proširenja i Štrahe i njegova politika su malo sprečili da se taj stav nastavi”, rekao je.\nOn je dodao da je Štrahe “slao signale koji su bili ohrabrujući za (Milorada) Dodika i za druge političare kao što je on u regionu”, ali da s njegovim odlaskom ne vidi “baš punu perspektivu i nadu za one kao što je Dodik što se tiče političkih saveznika u Evropi”.\n“To je takođe i udar na celu ekstremnu desnicu u Evropi zato što je ipak to poruka koja će se videti u Nemačkoj, u Italiji da ta desnica nije čista, nije nekorumpirana kako su se predstavljali.\n“Ali još ne znamo da koje mere je Rusija kao država uticala na politiku Slobodarske stranke, do koje mere je ta stranka dobila ilegalna sredstva iz privatnih donacija kroz neke nejasne strukture. Sve to ćemo tek videti ako pravosuđe radi svoj posao u Austriji”, rekao je Biber za RSE.


08-04-2019 18:08 Svet Region\n"Ako granice Evrope nastave da se hermetički zatvaraju za prolaz migranata, i BiH će ići ka hermetičkom zatvaranju svoje granice prema istočnim susedima."\nDenis Zvizdić (Foto: Jutjub)\nTo je, govoreći o problemima s migrantima, rekao predsedavajući Veća ministara BiH Denis Zvizdić.\n"Pratićemo situaciju. Već smo zatražili od Predsedništva BiH da nam odobri angažovanje pripadnika Oružanih snaga, ali inženjerskih jedinica, dakle ne pripadnika s oružjem, nego onih koji će sprečiti nelegalne prelaze preko kojih dolazi do nelegalnog prometa migranata iz Srbije", kazao je Zvizdić.\nOn je istakao da nije istina da je u BiH 200.000 migranata, niti da je ušlo 200.000 migranata. Od januara 2018. godine do danas ušlo je oko 25.000-26.000, ali trenutno ih je manje od 4.000 u BiH, prenosi FENA.\nPrema Zvizdićevim rečima, proces migranata se još kontroliše, ali ne zna se šta će se desiti ako krene novi talas iz Grčke.\n"Vratilo se do sada 46, još uvijek se u Siriji nalaze oko 104 državljanina BiH, od čega je 58 žena i đece. Mi ćemo ih preuzimati u saradnji i dogovoru sa našim međunarodnim partenerima", naveo je Zvizdić.\nPročitajte OVDE ko kaže da Brisel ne treba da pritiska Beograd.


GRADSKO VEĆE PRIHVATILO IZVEŠTAJE O RADU USTANOVA KULTURE\nutorak, 18 april 2017 12:51\nČlanovi Gradskog veća na današnjoj sednici utvrdili su predlog rešenja o davanju saglasnosti na program rada Doma zdravlja za 2017. godinu. Investiciona ulaganja u Dom zdravlja koja se planiraju u toku ove godine su skoro dva i po puta veće od onih u prethodnoj.\n„Dom zdravlja Valjevo je uz nesebičnu pomoć grada Valjeva u protekloj godini realizovao značajne infrastrukturne radove u ustanovi. Nabavljena su dva sanitetska vozila, ultrazvučni aparatat, dva fibrilatora, namenski frižider za odlaganje i čuvanje vakcina, dva CTG aparata za službu ginekologije, autoklav, aparat za anesteziju sa stomatološkom stolicom, dva inhalatora, vage za bebe, računari, izvršena je sanacija objekata i prostorija, a nabavljena je i druga neophodna oprema“, rekao je prim. dr Zaven Der Hazarjan na današnjoj sednici Gradskog veća obrazlažući program rada Doma zdravlja za ovu godinu.\nNa predlog zamenika gradonačelnika dr Dragana Jeremića, Gradsko veće je donelo zaključak da sve ustanove urade analizu strukture zaposlenih u narednom periodu, da se uradi alternativni model pružanja zdravstvenih usluga koji će biti efikasniji od postojećeg kao što su mobilne ambulante i to u skladu sa brojem korisnika usluga.\nČlanovi Gradskog veća utvrdili su i predlog rešenja o davanju saglasnosti na program rada Zdravstvene ustanove apoteka „Valjevo“ za 2017. godinu. Osim toga, Veće je prihvatilo izveštaje o radu za prethodnu godinu: Centra za socijalni rad, Narodnog muzeja, Matične biblioteke „Ljubomir Nenadović“, Zavoda za zaštitu spomenika kulture, Moderne galerije, Internacionalnog umetničkog studija „Radovan Trnavac Mića“, Centra za kulturu, KUD „Abrašević“, Međuopštinskog istorijskog arhiva i Ustanove za fizičku kulturu „Valis“.\nPrilikom razmatranja izveštaja o radu Centra za socijalni rad, zamenik gradonačelnika dr Dragan Jeremić je rekao da se mora rešavati pitanje završetka Gerontološkog centra u Valjevu. „Predlažem da Centar za socijalni rad zajedno sa Gradom pod hitno nađe alternativni način kako doći do toga da se pomogne ljudima kojima je jasno da im je pomoć potrebna. Da li je to osnivanje fondacije ili nešto drugo u skladu sa zakonom, kako bi pomogli onima kojima bi trebalo da pomognemo“, ocenio je Jeremić.\nGradsko veće na današnjoj sednici utvrdilo je i predlog Odluke o uspostavljanju saradnje između grada Valjeva i italijanske opštine Menkoniko. U planu je realizacija zajedničkog projekta koji se odnosi na ruralni razvoj. „Mi participiramo sa oblašću koja se nalazi oko brane Rovni i verovatno će nam partner na tom projektu, zajedno sa opštinom Menkoniko, biti slovački grad Prievidza ili Velenje“, rekao je Jeremić.\nČlanovi Gradskog veća utvrdili su i predlog odluke o izmeni odluke o javnom prevozu putnika, operativni plan za uvođenje poslova upravljanja ljudskim resursima za 2017. godinu, kao i rešenje o postavljenju Aleksandra Purića načelnika Gradske uprave za društvene delatnosti, finansije, imovinske i inspekcijske poslove i Jelice Stojanović, zamenika načelnika Gradske uprave za društvene delatnosti, finansije, imovinske i inspekcijske poslove.


Kajl Skat, Majkl Devenport i Aleksandar Vučić na sastanku u Beogradu\nSrbija ostaje na evropskom putu, izjavio je mandatar za sastav Vlade Srbije Aleksandar Vučić nakon što je otkazao posete Briselu i Sjedinjenim Američkim Državama.\nDan posle razgovora sa ambasadorima EU i SAD kaže da nema nikakvih suštinskih ili strateških nesporazuma već različitih viđenja oko nekih stvari. No, ipak ostaje bojazan može li ovo zatezanje na relaciji sa Briselom da dovede u pitanje otvaranje poglavlja 23 i 24 o vladavini zakona što je bilo očekivano krajem juna.\n„Nemojte da brinete i nemojte da obavljate posao predsednika vlade umesto mene“, poruka je mandatara Aleksandra Vučića na pitanja o eventualnim posledicama po poziciju Srbije zbog njegovog otkazivanja poseta Briselu 21. juna i dva dana kasnije Sjedinjenim Američkim Državama prvim direktnim letom Er Srbije na relaciji Beograd-Njujork.\nSrbija svoju politiku ne menja, poručuje Vučić. Nastavljamo evropski put, ali i saradnju sa Rusijom i Kinom, uverava mandatar. Navodi da se politika zemlje ne menja u skladu sa dnevno-političkim prilikama niti sa bilo čijim ličnim odnosima. Dan nakon susreta sa ambasadorima EU i SAD Majklom Devenportom i Kajlom Skatom kaže da nema nikakvih suštinskih ili strateških nesporazuma.\n„Po određenim pitanjima smo imali drugačija viđenja i shvatanja. Po formiranju vlade ići ću u Brisel na sastanak sa svim evropskim čelnicima, neću uopšte ići u Sjedinjene Države, ali biće prilike za to. Srbija želi najbolje moguće odnose sa Sjedinjenim Američkim Državama i verujem da će ih imati“, rekao je Vučić.\n„Postoje stvari oko kojih imamo različito viđenje i nije jedna od tih stvari Savamala, tu imamo prilično slično i viđenje i stanovište, oko nekih drugih stvari imamo različito viđenje, a ja o tome ne želim da govorim u javnosti“, dodao je mandatar.\nViše se moglo naslututi, kao što je i sam Vučić primetio, iz izjave ministra spoljnih poslova u tehničkoj vladi Ivice Dačića koji je rekao “da je otkazivanje posete Aleksandra Vučića Briselu i SAD jasan znak Nemačkoj i Americi.”\n"To je poruka da nećemo igrati dvostruke igre. Kao što je Srbija predvidiv partner, to treba da budu i Nemačka i SAD. Očekujemo da oni budu podrška našem evropskom putu, a ne destabilizaciji Srbije", rekao je Dačić nakon što se i sam sreo sa američkim ambasadorom.\nVučić ipak tvrdi da na ove međunarodne adrese ne putuje jer želi da se posveti formiranju vlade.\n“I nikada neću da izbegavam nijedna razgovor i nikada neću da bežim od razgovora. Ja sam imao razgovore sa čelnicima EU tokom vikenda, mi se oko 90 posto važnih strateških stvari saglasimo, ali ne po svim stvarima, ne delimo uvek iste stavove i isto mišljenje”, objasnio je Vučić.\nNo, dok sada zbog posla na formiranju vlade odustaje od poseta Briselu i SAD Vučić je 26. maja posetio Moskvu. Zvanično je saopšteno da je to bila privatna poseta, ali se tada sreo sa ruskim predsednikom Vladimirom Putinom koji je, kako su prenele ruske agencije, izrazio nadu “da će, bez obzira na budući sastav Vlade Srbije, u njoj dostojno mesto zauzeti ljudi koji pridaju značajnu pažnju razvoju međudržavnih odnosa dve zemlje“.\nSpoljnopolitički komentator Boško Jakšić ocenjuje da je ovo najozbiljnija kriza u odnosima sa EU ili šire, sa Zapadom tokom vlasti Aleksandra Vučića.\n„Da li je ona izazvana nekim njegovim taktičkim potezima, da li je ona rezultat rastućeg pritiska posle posete Moskvi to još ne znamo, ali po svim simptomima se vidi da su odnosi veoma poremećeni. I to bi moglo da dovede i do odlaganja otvaranja poglavlja 23 i 24“, smatra Jakšić.\nTome treba dodati da su susretu Devenporta i Skata sa Vučićem prethodile optužbe provladinih medija da su ova dvojica ambasadora navodno umešani u pokušaj radikalizacije protesta „Ne da(vi)mo Beograd” i ”Podrži RTV”. Iz izvora bliskih diplomatskim krugovima navodi se da su diplomate očekivale izvinjenje zbog takvih tekstova koje je, barem javno, izostalo. Mandatar kaže da ne želi da komentariše pisanje privatnih medija i da neće da osuđuje ni jedan medij jer, kaže, važi sloboda govora za sve.\nAmbasador EU Majkl Devenport tokom jednog događaja u Beogradu nije želeo da se sretne sa novinarima. Vučić uverava da se saradnja nastavlja. U međuvremenu ostaje bojazan može li ovo zatezanje na relaciji sa Briselom da dovede u pitanje otvaranje poglavlja 23 i 24 o vladavini zakona što je bilo očekivano krajem juna.\nBoško Jakšić ipak misli da će posle ove male erupcije nezadovoljstva, i sa jedne i sa druge strane, krenuti otvaranje pregovora. Ocenjuje da bi sve suprotno od toga bilo katastrofa i da bi u velikoj meri značilo odustajanje od globalnog strateškog pozicioniranja Srbije i njenog pravca evrointegracija.\n„Dakle, suštinska spoljna politika Srbije bi bila dovedena u pitanje a mislim da to nije u interesu ni EU a nadamo se da to nije ni u interesu mandatara“, zaključuje Jakšić.\nCrnogorski politički zahtjevi bez stranačkih boja


SARAJEVO: Bh. Ministar sigurnosti "Deportovaćemo migrante iz BiH..." (foto) - IBALKAN\nSARAJEVO: Bh. Ministar sigurnosti “Deportovaćemo migrante iz BiH…” (foto)\nBh. ministar sigurnosti je pojasnio da će deportacija migranata, posebno onih čiji identitet nije poznat, biti dug proces, ali da je najvažnije napraviti prvi korak…\nSARAJEVO: BiH, Crna Hronika, Putovanja, Zanimljivosti, vijesti, četvrtak… 23. 04. 2020… 18: 41… SARAJEVO: Bh. Ministar sigurnosti “Deportovaćemo migrante iz BiH…” (foto)\nFahrudin Radončić, ministar sigurnosti BiH, danas je u Sarajevu najavio početak procesa deportacije migranata u zemlje njihovog porijekla, prenosi Anadolu Agency (AA).\n“Ministarstvo sigurnosti BiH raspolaže informacijama da veliki broj njih ne želi da ovoj zemlji i našim sigurnosnim službama pokaže svoj pasoš, ličnu kartu ili drugi identitet. Takvim načinom skrivanja svog identiteta moguće je da se radi o terorističkim grupama, koje su pobjegle iz svoje zemlje, ili o kriminalnim grupama. Ovdje će čekati godinu ili dvije dana da uđu zemlje Evropske unije, promijene identitet i sakriju svoju prošlost i odigraju jednu ulogu ‘spavača’ ako dobiju nalog od određene terorističke službe“, rekao je Radončić i dodao:\n“Ministarstvo sigurnosti od Službe za poslove sa strancima traži da u najkraćem roku, jer se nalazimo u jeku pandemijske krize, provede anketa među migrantima o tome da li ima onih koji pristaju na dobrovoljnu deportaciju. Mi ćemo napraviti taj spisak, dobićemo ko od njih to traži. Od njih ćemo uzeti, odnosno služba, pismene izjave kako bi mogli da uđemo u fazu i proceduru razgovora sa diplomatskim predstavnicima njihovih zemalja akreditiranih u Sarajevu. Ovo je neophodno uraditi zbog određivanja i obezbjeđivanja novca za deportacijske letove, a prije toga završetak svih neophodnih pravnih radnji zbog legaliteta cijelog ovog postupka.“\nRadončić je pojasnio da Ministarstvo sigurnosti deportacijom migranata želi da postigne nekoliko efekata.\nČitaj još: DRITANU ABAZOVIĆU PRATI SE SVAKI KORAK: Lider pokreta URA dobija... (foto i video)\n“Da zaista skinemo BiH jedan ogroman balast od osam-devet hiljada ljudi, koje mi ne možemo ekonomski izdržati u situaciji kada će našim 50.000 ili 60.000 ljudi ostati bez posla. Želimo da djelujemo i psihološko-obeshrabrujuće na nove migrante koje treba očekivati kada se granice ponovo liberaliziraju nakon prolaska pandemije i ovo je poruka pojedinim zemljama EU da mi nećemo pristati da budemo depo za migrante, gdje će oni vršiti selekciju kvalitetne radne snage, a da naše domaće stanovništvo nema nikakav komoditet. Na ovaj način želimo da smanjimo i strah i nelagodu domaćeg stanovništva“, naglasio je Radončić.\nBh. ministar sigurnosti je pojasnio da će deportacija migranata, posebno onih čiji identitet nije poznat, biti dug proces, ali da je najvažnije napraviti prvi korak.\n“Moramo u okviru Vijeća ministara i Parlamentarne skupštine BiH promijeniti zakone. Ljudi koji ne žele da otkriju svoj identitet, ne mogu više ići u centre za smještaj ilegalnih migranata, nego moraju ići u pravi pritvor. Biće tamo godinu ili dvije ili pet, dok se ne otkrije njihov identitet. Makar ćemo mi predložiti takva zakonska rješenja, jer ovo je multidisciplinarni pristup. Imate i sigurnosni, imate i zakonsko-pravni, jer nemoguće je i dalje živjeti sa situacijom da migrantski problem postoji pet godina, a da bivše Vijeće ministara nije predložilo promjenu niti jednog zakona, niti jedne odluke. Promijenićemo zakonska rješenja i oni će morati biti, kao u svakoj normalnoj evropskoj zemlji, u pritvoru dok sami ne otkriju svoj identitet“, zaključio je Radončić...\nČitaj još: Dnevni horoskop za 12. april 2019. godine


Elnos BL svečano je otvorio fabriku transformatorskih stanica BIOSCO CS - Elnos Group Elnos Group\nElnos BL svečano je otvorio fabriku transformatorskih stanica BIOSCO CS\nVijesti | 17 Novembra, 2013\nJuče je u Batajnici svečano otvorena fabrika prefabrikovanih betonskih trafostanica kompanije Elnos BL Beograd po licenci francuske kompanije Schneider Electric. Ovom događaju prisustvovao je ambasador Francuske u Srbiji Nj. E. Fransoa Gzavije Denio, veliki broj uglednih zvanica, predstavnika medija i poslovnih partnera obe kompanije.\nU novootvorenoj fabrici u Batajnici proizvode se prefabrikovane distributivne daljinski upravljive transformatorske stanice tipa BIOSCO CS. Ovaj standardizovani tipski testirani proizvod omogućava jednostavno, optimalno i bezbjedno korišćenje mreže, dok upravljivi sistem obezbjeđuje kontinualno napajanje, zadovoljne korisnike i precizno praćenje parametara mreže. Prve serije oko 30 trafostanica već su u pogonu u okviru distributivnih mreža. Proizvodni kapacitet fabrike u ovoj, prvoj, fazi je 150 trafostanica na godišnjem nivou. U narednoj godini potrebno je dvostruko proširenje kapaciteta, što će omogućiti 50 novih radnih mjesta.\n„Naša fabrika, jedina ovog tipa u regionu, izgrađena je u skladu sa tehnološkim standardima i specifičnostima Schneider Electrica. Zbog izuzetnih karakteristika, trafostanice Biosco CS postaće dominantno rješenje u narednom periodu. Upravljivi sistem ovih trafostanica obezbeđuje stabilnu mrežu i bilans između potrošnje i proizvodnje. Mi, kao kompanija koja sa ponosom neguje tradiciju dužu od 60 godina, odgovorno primenjujemo najsavremenija i celovita tehnološka rešenja, koja pridonose održivosti modernog sistema i upravo zbog toga nam je veliko zadovoljstvo što je kompanija Schneider Electric naš licencni partner. ” – izjavio je Branimir Mijailović, izvršni direktor Elnos BL, Beograd.\n„Licencno partnerstvo je potvrda naše uspešne saradnje sa kompanijom Elnos BL koja je jedan od naših najznačajnijih partnera na tržištu Srbije i Crne Gore. Otvaranje ove fabrike je rezultat naših napora da na tržištu promovišemo i plasiramo najsavremenija rešenja uz tesnu saradnju sa našim partnerima. Na taj način podižemo tehnički standard u društvu što dovodi do efikasnijeg rada naših kupaca i povećanja njihove konkurentnosti. Ova fabrika proizvodi prefabrikovane betonske trafostanice upravo tih karakteristika i tu opremu plasira na tržišta Srbije, Crne Gore, Hrvatske, Slovenije, Bosne i Hercegovine, Albanije i Makedonije.”– istakao je Dragoljub Damljanović, direktor Schneider Electric.\nO Schneider Electric kompaniji:\nKao internacionalna kompanija specijalizovana u oblasti upravljanja energijom u preko 100 zemalja sveta, Schneider Electric nudi integrisana rešenja u oblastima energetike i infrastrukture, industrijskih procesa, automatizacije u objektima, data centrima kao i u sektoru stanovanja i građevinarstva. Činimo da energija bude sigurna, pouzdana, efikasna i produktivnija. Kompanija broji preko 130 000 zaposlenih koji pomažu pojedincima i organizacijama da iskoriste svoje potencijale na pravi način.\nElnos BL Srbija na Sajmu energetike…


ISTRAŽIVANJE: MEDIJI U SRBIJI O EU IZVEŠTAVAJU SVE MANJE U POZITIVNOM KONTEKSTU\nMediji u Srbiji sve manje izveštavaju o Evropskoj uniji (EU) u pozitivnom kontekstu, pokazalo je istraživanje koje je sproveo Medijski centar Odseka za medijske studije Filozofskog fakulteta u Novom Sadu.\nAntievropski diskurs je izraženiji, kako u izjavama državnih zvaničnika Srbije, tako i u novinarskim analitičkim tekstovima, u poređenju sa rezultatima sličnog istraživanja koje je sprovedeno 2012. godine, rečeno je na današnjem predstavljanju istraživanja na Filozofskom fakultetu.\nRezultati su pokazali da je narastajući antagonizam prema EU posebno primetan u tabloidu Informer, u kojem se – pored EU – i NATO i SAD predstavljaju kao “perfidni neprijatelji” Srbije.\nU odnosu na 2012. godinu, kada je 79 odsto analiziranih tekstova o EU bilo pozitivno intonirano, u 2016. godini taj procenat je pao na 56 odsto. Broj negativnih je porastao sa 12 na 16 odsto, a broj neutralno intoniranih tekstova sa devet na 28 odsto.\nU medijskom diskursu o EU lokalne samouprave su potpuno nevidljive, dok se privrednici i preduzetnici pojavljuju u manje od pet odsto posmatranih tekstova, kao subjekti koji govore o EU.\nIstraživanje je sprovedeno od 13. do 19. juna ove godine, a analizirani su sadržaji onlajn portala dnevnih listova Blic, Danas, Politika i Informer.\nU listu Danas 80 odsto tekstova ima pozitivan stav prema EU, a četiri odsto negativan, u Blicu je taj odnos 57 prema 22, u Politici 44 prema 14, a u Informeru 40 prema 21.\nIstraživanje je pokazalo da je medijska inicijativa kada su u pitanju teme posvećene EU prisutna u samo 30 odsto tekstova, dok 61 odsto tekstova čine agencijske vesti i izveštaji, što znači da mediji retko samoinicijativno pokreću važne društvene teme, mimo političkih agendi.\nO istraživanju su govorili medijski analitičari Jelena Kleut, Brankica Drašković, Smiljana Milinkov, Stefan Janjić, kao i Branislava Opranović iz novosadskog EU info centra.\nIstraživanje je sprovedeno u Srbiji i Bosni i Hercegovini u okviru projekta “Evropska unija u medijima i na društvenim mrežama”, čiji je nosilac Odsek za medijske studije Filozofskog fakulteta u Novom Sadu.\nProjekat je realizovan uz podršku Regionalnog programa za promociju istraživanja u društvenim naukama na Zapadnom Balkanu (Regional Research Promotion Programme, RRPP) Univerziteta u Friburgu u Švajcarskoj.\nUpišite tekst * four × five =


Skraćen spisak za "Zlatnog dečaka", dobitnik brani titulu, Srbin u konkurenciji, favorit se zna! - Sportske.net\nKome će pripasti priznanje polovinom decembra u Torinu?\nBingo za Mandžukića!Uvrede za Kvadrada, Aleksis Sančez završio godinu?!Ambiciozna Fiorentina kvari planove Juventusu i Interu!Milan u problemu, Juventus im pikirao kapitena!Juventusov plan, "mamin sin" kao mamac za veliku zvezdu Premijer lige?\nLista kandidata za najboljeg mladog igrača Evrope je svedena na 20 imena.\n"Golden Boj" će biti proglašen u Torinu 16. decembra, ovo je tradicionalna akcija torinskog "Tutosporta", a prošlogodišnji laureat Matijs De Liht je ponovo među kandidatima za prestižno priznanje koje se dodeljuje od 2003. i čiji je prvi dobitnik bio Rafael Van der Vart, a titulu su uzimali Runi, Mesi, Kun Aguero, Baloteli, Pogba, Sterling, Marsijal, Mbape...\nUz De Lihta, na listi je još 19 imena, jedan naš fudbaler, u pitanju je Dejan Joveljić iz Ajntrahta. Bivši fudbaler Zvezde je u dobrom društvu, od Italijana su tu Donaruma, Moatz Kean i Zaniolo, zatim Maunt, Sančo, Foden iz Engleske, Kanađanin iz Bajerna, Alfondo Dejvis, nova norveška zvezda Erling Halad, pa Malen iz PSV koji je eksplodirao, Realovi Vinisijus Žunior i Rodrigo, Feran Tores i Kang-in Lee, fudbaleri Valensije. Ondrej Oleksijevič fudbaler Valjadolida, Kai Haverc iz Bajera, Arsenalov Genduzi, Ansu Fati novo Barsino čudo i najveći favorit za titulu Žoao Feliks iz Atletika.\nPortugalac je napravio transfer od 120 miliona evra, radi se o fudbaleru koji je zadivio Evropu i mada ima teškoća u nalaženju forme nakon dobrog starta u Madridu, čini se da bi trebalo da osvoji titulu.\nJedini Portugalac kome je pripala ova titula, Renato Sančez, nije se proslavio, bio je najbolji pre tri godine. Recimo da je Atletiko iz Madrida imao laureata i to 2007. kada je Kun Aguero trijumfova. Klub sa najviše dobitnika je Junajted, ukupno tri, Vaza Runi, Anderson i Marsijal, Monako i Ajaks imali su po dvojicu...


Bubijada - Keep on rollin' #15 - Autoslavia\nBubijada – Keep on rollin’ #15\nNakon nedavnog sjajnog zlatiborskog druženja vazdušno hlađenih Volksvagenovih vozila, ovog vikenda, tačnije od petka do nedelje 2. avgusta, Šabac je bio domaćin 5. „Keep on rollin’“ skupa. Tradicionalno, učesnici su bili smešteni u kampu pored ostataka Bejurdelema, turskog utvrđenja iz 15. veka.\nNakon što smo u Šabac stigli u petak uveče, ljubazno dočekani od strane naših prijatelja Uroša i Neba, pridružili smo se članovima skupa i doživeli fantastičnu atmosferu kojom se posebno diče organizatori – Buba klub Šabac. Članovi Kluba izrazili su zahvalnost gradu Šapcu i Turističkoj organizaciji, a naročito svim učesnicima, koji su ove godine pristigli u tačno 101 automobilu. Pored domaćina i jednog istaknutog Bubaša – gospodina koji je duboko zašao u devetu deceniju života, skup su činili gosti iz Crne Gore, Bosne i Hercegovine (Laktaši, Banjaluka, Bijeljina, Brčko…), Makedonije i Hrvatske (Istra i Vukovar). Najstarija Buba datira iz 1952. godine i došla je iz Užica, a naročito smo oduševljeni velikim brojem VW Kombija T1 i T2. Svi oni su, različitim personalizovanim stilovima i karoserističkim izvedbama, te fabričkim stanjem, fascinirali mnogobrojne prolaznike svih generacija u subotu u gradskoj pešačkoj zoni. Podatak kojim se Buba klub Šabac izrazito ponosi je da u Šapcu postoji oko 70 VW Buba raznih godišta, od kojih se 50 redovno viđa na ulicama grada. Koloni od stotinu „vazdušara“ smo se pridružili Miloš i ja, a dozvoljen nam je i ulazak u kamp, imajući u vidu da je naš Citroen pogonjen takođe vazdušno hlađenim motorom.\nUpoznavši sjajne ljude i njihova vozila (o kojima ćete, nadamo se, imati prilike da čitate u Nasleđu), prijatnim vazduhom hlađeni agregat i mi, vratili smo se za Beograd.\nalcatraz kombibeetlebosna i hercegovinabubabubijadabubijada 2015buljava bubabuscrna gorafolcikafuscahrvatskakeep on rollin' #15kombimakedonijaoldtajmeroldtimeroval bubarat beetlešabacsambaskup oldtajmeraslovenijasrbijastari grad šabacstarodobniktransportertvrđavatype 1type 2type 3VolkswagenVWvw t1vw t2vw t3\n1952. Fiat 500 C Belvedere – 6.000€\n1972. Fiat 128 Sport 1100 – 7.500€\n"Dani druženja" - Starčevo 2015.\nReli Aranđelovac 25. i 26. jul - Oldtimer klub Beograd


Nastavak priče o uništenom "ferariju" Srbina: Zašto je radnik smrskao "ferarija"? - Top Danas\nNastavak priče o uništenom „ferariju“ Srbina: Zašto je radnik smrskao „ferarija“?\n09/05/2020 admin Dijaspora, Svijet, Zanimljivosti\nZaposleni je radio u kompaniji samo četiri dana\nPriča o uništenom „ferariju“ Srbina, vlasnika transportne kompanije iz Čikaga, dobila je i svoj nastavak. Posle nagađanja da vlasnik nije isplaćivao zaposlene, tamošnji portali navode šta je sve prethodilo ovakvom razvoju događaja i privođenju radnika.\nZbog istrage koja je u toku, izvor, ali i svi akteri, ostali su anonimni. Vozača kamiona kompanija je zaposlila samo četiri dana pre incidenta, a za to vreme prevezao je „jedan tovar“, jer ga navodno nisu smatrali pogodnim za posao.\nIzvor je naglasio da je vozač bio besan jer nije dobio najnoviji kamion, već prošlogodišnji, koji mu nije bio dovoljno dobar.Kompanija je navodno rešila da se rastane od zaposlenog na civilizovan način „bez svađe i teških reči“ pošto ga je u potpunosti isplatila.\nSve se ovo dešavalo pred svedocima. On je uporno tražio da ostane na svom radnom mestu, ali je vlasnik ostao pri odluci da okonča saradnju sa njim.\n„Sad ćeš da vidiš šta se desi kad se za*bavaš sa mnom!“\nPre nego što je napustio prostorije kompanije, izvor navodi, pitao je vlasnika da li je Ferrari GTC4Lusso, njegov. Vlasnik je odgovorio da jeste, na šta je, tada već bivši zaposleni, odgovorio: „Sad ćeš da vidiš šta se desi kad se za*bavaš sa mnom!“\nUmalo da vlasnik završi pod točkovima\n– Počeo je da trči ka kamionu, uskočio unutra i krenuo da vozi kao ludak. Vlasnik je potrčao za njim i pokušao da ga zaustavi. Ovaj je zalupio vrata kabine i zakačio šaku vlasnika, zbog čega je vlasnik umalo pao pod točkove kamiona – ispričao je izvor. – Onda se jednom zakucao u automobil, stao i potom nastavio da „juriša“ na „ferarija“ dok se kamionom nije popeo na njega – navodi izvor.\nDo tada je vlasnik već zvao policiju, koja je bivšeg zaposlenog uhapsila i podnela prijavu.Vlasnik automobila bi navodno mogao da dobije isplatu osiguranja za uništeni automobil vredan između 200.000 i 280.000 dolara, kao i novac koji će navodno dobiti posle tuženja bivšeg radnika sudu.\nSadržaj preuzet sa stranice: Telegraf.rs\nPROČITAJTE JOŠ: Drugi dio priče o smrskanom Ferariju\nPrevious Post:Uništavanje polena kakvo još niste videli:(VIDEO) Vatra sve guta, ali trava ostaje neoštećena\nNext Post:LIJEPA VEST : Arhiva „Politikinog zabavnika“ dostupna onlajn! A da li znate da je list bio zabranjen 1945-te?


Svedočenje o misiji OEBS-a\nHAG - Svedočenje pukovnika Ričarda Čaglinskog, atašea za odbranu u ambasadi Velike Britanije u Bugarskoj, na jučerašnjem suđenju Miloševiću u Hagu trebalo je da posluži za utvrđivanje navoda optužnice da je na Kosovu i Metohiji postojala koordinirana aktivnost VJ i policije. Svedok koji je od 5. decembra 1998. godine bio član Kosovske verifikacione misije tvrdio je da je policija u sukobima sa OVK igrala ulogu pešadije, dok je VJ nastupala s teškim naoružanjem.\nČaglinski je optužio jugoslovenske vlasti da su kršile sporazum tako što su pripadnici MUP-a umesto sporazumom planiranih 29, imali 40 kontrolnih punktova. Opširno govoreći o svojim kontaktima s predstavnicima vlasti, izrazio je nezadovoljstvo saradnjom rekavši da je srpska strana kriva što misija Oebsa nije uspela. On se više puta osvrnuo na svoje susrete sa predstavnicima vlasti, rekavši da se između ostalih više puta sastao sa Nikolom Šainovićem koji je optuživao Oebs, posebno Amerikance i Nemce da pomažu OVK.\nFunkcioner odao planove?\nSvedok je juče tvrdio da mu je jedan visoki savezni funkcioner pokazao kartu Kosova i upoznao ga s planom da se uništi OVK.\n- Pokrenućemo operaciju iz Vučitrna prema Glogovcu, a onda OVK presresti tamo. Oko Podujeva ćemo potisnuti snage komandanta Remija prema Vučitrnu i tamo ćemo ih presresti. Na pravcu Štimlje - Suva Reka izvešće se operacija s ciljem eliminacije svih uporišta OVK. To je plan o totalnoj i trajnoj eliminaciji OVK. Kada budemo završili sa OVK, zauvek ćemo otkloniti sve Albance s Kosova - kazao je svedok na otvorenom delu suđenja.\nSećajući se tih razgovora, Čaglinovski je rekao da je Šainović ostavio utisak čoveka sa puno samopouzdanja i kompetencija, koji odluke donosi samostalno i daje decidirane odgovore na sva pitanja. Milošević je tokom unakrsnog ispitivanja nastojao da utvrdi struku svedoka koji je radio i kao obaveštajni oficir, kao i na koji način je sastavljen KVM, ko je odlučivao o prijemu, kakva je bila uloga članova civilne misije koji su bili oficiri na Kosovu.\nOdgovarajući na jedno od pitanja, svedok je potvrdio da Oebs nije interesovala gomila pojedinosti, već samo veliki incidenti, a da su članovi KVM o svemu što se dešavalo obaveštavali ministarstva inostranih poslova država iz kojih su došli. Podsetivši svedoka na tačke sporazuma, Milošević je tvrdio da nije bilo kršenja sporazuma, te da su MUP i VJ radili sve u skladu sa tim, a patrole i punktovi povećani su jer je bilo napada.


OmyaWeb Voda i energija\nKao prirodni proizvod, kalcijum karbonat je savršeno rešenje za svaku primenu koja za cilj ima zaštitu životne sredine. Budući da ima ulogu prirodnog regulatora pH vrednosti i prečišćivača štetnih materija, on ne predstavlja rizik po zdravlje i ne sadrži štetne hemikalije.\nKao prirodni regulator pH vrednosti, kalcijum karbonat se koristi prilikom tretiranja vode u cilju regulisanja pH vrednosti prirodne i pijaće vode i na taj način doprinosi zaštiti životne sredine i zdravlja ljudi. Kalcijum karbonat se koristi u tretiranju odvodnih ili otpadnih voda, a kada je potrebno da se konvertuju velike količine sumpor dioksida u reciklažni gips onda ima ulogu sredstva za desumporizaciju pri uklanjanju štetnih materija iz dimnih gasova u elektranama koje sagorevaju ugalj. Ovaj prirodni proizvod može da ublaži i negativne efekte kiselih kiša i procesa eutrofikacije. Kontrolisanim procesom kalcifikacije utiče se na stabilnost pH vrednosti kiselog zemljišta i vode i na taj način se omogućava život i razvoj novih organizama.\nBez obzira na to da li je u pitanju pijaća voda, tretiranje taloga ili otpadnih voda, desumporizacija dimnih gasova ili kalcifikacija šume i jezera, upotreba kalcijum karbonata je iz godine u godinu sve veća.


Orden Miloša Obilića — Vikipedija, slobodna enciklopedija\nDodeljuje Republika Srpska\nza osvjedočenu hrabrost u borbi i za junački podvig\nOrden Miloša Obilića je ustanovljen 1993. godine sistemom odlikovanja Republike Srpske definisanim Ustavom Republike Srpske u kome se kaže: "ordeni su javno državno priznanje Republike Srpske koje se dodjeljuje licima ili instituciji za izuzetne zasluge prema državi."\n1 Izgled i trake odlikovanja\n2 Ovaj orden je dodijeljen (posljednjih godina)\nIzgled i trake odlikovanja[uredi]\nOrden prvog reda\nOvaj orden je dodijeljen (posljednjih godina)[uredi]\nKomandant Vazduhoplovstva i protivvazdušne odbrane Republike Srpske, general-major Živomir Ninković posmrtno je odlikovao 1993. godine pilota kapetana Branislava Radulovića Ordenom Miloša Obilića. Kapetan Branislav Radulović je poginuo na zadatku na Ilindan 1993. godine, za vrijeme potpisanog primirja između Republike Srpske i Federacije BiH pilotirajući helikopterom sa oznakama Crvenog krsta koji je prevozio ranjenike. Zajedno sa njim pored ranjenika je poginula i cijela njegova porodica: supruga Biljana, kćerka Branislava i sin Bojan.\nOrdenom Miloša Obilića posmrtno je odlikovan bivši predsednik Boračke organizacije Republike Srpske Vojvoda Mitar Maksimović Mando za, između ostalog, svoje boračke zasluge tokom odbrane Republike Srpske.\nOrdenom Miloša Obilića drugog reda predsednik Republike Srpske posthumno je odlikovao Željka Markovića, načelnika Centra javne bezbjednosti Srpsko Sarajevo, čiji je orden primio njegov otac Slobodan Marković.\nPovodom Vidovdana 28. 06. 2003. godine, Predsednik Čavić je odlikovao ordenom Miloša Obilića 23 porodice iz kojih je tokom otadžbinskog rata, poginulo tri i li više članova.\nPilot Vazduhoplovstva i protivvazdušne odbrane Republike Srpske Gajić Drago posmrtno je odlikovan ordenom Miloša Obilića za osvjedočenu hrabrost u borbi i junački podvig tokom odbrane Republike Srpske.\nPredsednik Srpske Mirko Šarović 01. 07. 2002. godine u Rogatici je uručio porodicama poginulih boraca Republike Srpske Orden Miloša Obilića: Božani Delić, majci četiri poginula borca: Novice, Nike, Jove i Radivoja, zatim Slavojki i Marinku Bjelici iz Trnova, roditeljima tri poginula borca, kćerke Radmile i sinova Dragana i Janka, i Slobodanki Antonić iz Bratunca, koja je za slobodu Srpske dala supruga Radu i sinove Milenka i Željka.\nPredsednik Srpske Rajko Kuzmanović, povodom Vidovdana, 4. jula 2008. godine, odlikovao je Ristu Maslešu, penzionisanog radnika Željeznica Republike Srpske — Ordenom Miloša Obilića, za ispoljenu ličnu hrabrost i samopožrtvovanje prilikom izvršenja djela u opasnoj situaciji spasavanja ljudskih života i materijalnih dobara.\n^ Glas Srpske: Orden vrijedi onoliko koliko vrijedi djelo, 28.11.2009. srpski\nGlas Srpske: Orden vrijedi onoliko koliko vrijedi djelo, 28.11.2009. srpski\nOrden Republike Srpske (na lenti i na ogrlici)\nKarađorđeva zvijezda (prvog, drugog i trećeg reda)\nOrden Njegoša (prvog, drugog i trećeg reda)\nOrden zastave Republike Srpske\nOrden časti (Republika Srpska)\nMedalja za hrabrost (Medalja „Gavrilo Princip”, zlatna i srebrna)\nPreuzeto iz „https://sr.wikipedia.org/w/index.php?title=Орден_Милоша_Обилића&oldid=22924370”\nOva stranica je poslednji put uređena na datum 12. februar 2020. u 15:28 č.


3 Oktobar, 2019 | Cetvrtak\nAlketa Xhafa Mripa, naredni gost govornik u okviru ‘Inspirativni razgovori EU/EU Inspirational Talks’\noktobra, Alketa Xhafa Mripa biće sledeći gost govornik u okviru ‘Inspirativni razgovori EU /EU Inspirational Talks’.\nAlketa Xhafa Mripa je konceptualni umetnik i aktivista iz Londona čija se umetnost, kroz medijske instalacije, slikarstvo i fotografiju, bavi pitanjima kao što su istorija, sećanja i rodni odnosi. Izlaže u mnogim zemljama, a njen rad se može pogledati u muzeju Chaville u Parizu, muzejima u Firenci, Beogradu, Prištini, Lisabonu, Berlinu i Londonu.\nNakon detinjstva provedenog na Kosovu gde je završila osnovnu i srednju školu , Alketa je 1997. godine došla u London da studira likovnu umetnost u Central Saint Martins-u, pre nego što će započeti studije istorije umetnosti na Tate Modern u Londonu.\nKada je na Kosovu izbio rat 1998-1999, Alketa , tada student , postaje izbeglica.\nOd tada je svoj svestrani rad izlagala na izložbama širom Evrope, uključujući Berlin, London, Italiju, Portugaliju, kao i njeno rodno Kosovo gde je dobila veliko priznanje za svoju umetničku instalaciju „Misleći na Vas“.\nU ‘Misleći na Vas’, Alketa je, kao svoje platno, koristila kosovski fudbalski stadion, koji je oslikala/obojila hiljadama poklonjenih haljina, u znak snažnog poštovanja onima koji su preživeli seksualno nasilje, sa ciljem da se razbije tišina koja okružuje silovanja u ratnim vremenima.\nPlodna diskusija o klimatskim promenama i klimatskoj pismenosti\nKvartet Milice Dobrić, uzbudljivo veče džeza u Evropskom domu


U Matičnoj službi Opštine Savski venac uspešno je izvršen upis u matičnu knjigu rođenih jednomesečne E.Ć., čija majka nije posedovala ličnu kartu, što često predstavlja problem.\nMajka deteta je interno raseljeno lice sa Kosova, koja, pored raseljeničke legitimacije, poseduje izvod iz matične knjige rođenih i uverenje o državljanstvu, dok otac deteta raspolaže urednom dokumentacijom. Dve nedelje pre upisa E.Ć. u matičnu knjigu rođenih, roditelji su pokušali da sprovedu isti postupak, ali je neposedovanje lične karte od strane majke novorođenčeta tom prilikom tretirano kao prepreka za upis deteta.\nNakon konsultacija pravnika Praxisa i zaposlenih u Matičnoj službi Savski venac, ipak se došlo do zadovoljavajućeg rešenja. Po sprovedenim proverama kod Komesarijata za izbeglice i migracije, raseljenička legitimacija poslužila je kao identifikacioni dokument, a roditelji E.Ć. su upućeni da pred nadležnim opštinskim službama daju izjave o prijavi rođenja deteta i priznanju očinstva, čemu je prisustvovao i pravnik Praxisa. Time je postupak upisa u matičnu knjigu rođenih uspešno sproveden, i to u zakonskom roku od 30 dana od rođenja deteta. Za svaku pohvalu je dobra volja postupajućih službenika da se eventualni formalnopravni nedostaci otklone – sve u cilju zaštite pretežnijeg interesa, odnosno interesa deteta, što obično nije slučaj u situaciji kada majka ne poseduje ličnu kartu.\nPročitano 11111 puta


Novčanica od 500 EUR se ne povlači iz opticaja – SNEWS\nNovčanica od 500 EUR se ne povlači iz opticaja\nBy SNews 16. Novembra 2020. 627\nGrađani nemaju nikakvih razloga za brigu u pogledu posjedovanja i korišćenja novčanice apoena 500 EUR.\nNarodna banka Srbije (NBS) je saopštila da se ona može koristiti za sve legalne transakcije (menjački poslovi, polaganje na štednju u bankama, korišćenje za dozvoljena plaćanja u zemlji i plaćanja u inostranstvu).\n“Ne postoji nikakva najava Evropske centralne banke da bi ova novčanica mogla biti povučena iz opticaja. Novčanica apoena 500 EUR je zakonito sredstvo plaćanja u zemljama Evropske monetarne unije, baš kao i svi drugi apoeni novčanica evra, serije A”. saopštavaju iz NBS-a i dodaju da su u opticaju istovremeno dvije serije novčanica eura.\nPored stare serije, serije A, u okviru koje se nalazi sedam različitih apoena, i to, apoeni 5, 10, 20, 50, 100, 200 i 500, u opticaju su i novčanice evra serije B (puštane u opticaj sukcesivno od 2013. do 2019. godine), koja se sastoji od 6 apoena, budući da ne sadrži apoen od 500 EUR (ovaj apoen u pomenutoj seriji Evropska centralna banka neće puštati u opticaj jer je primećeno da je apoen 500 EUR serije A često korišćen u nezakonitim transakcijama).\nIz NBS-a građanima preporučuju da zbog svoje sigurnosti, a u smislu pojave falsifikata, mjenjačke poslove obavljaju u bankama i kod ovlašćenih mjenjača.\nTagovi: 500 eura Narodna banka Srbije(NBS) novčanica\nTužilaštvo potvrdilo: Osumnjičeni da su određene ponuđače stavili u privilgovani položaj\nPlavi košarkaši nemoćni protiv Zlatibora\nBy SNews 26. Februara 2022.\nKrađa-preuzumanje tuđih autorskih djela\nBy SNews 1. Aprila 2020.


Estonska vojska: Ruski avion narušio vazdušni prostor zemlje - 17.12.2015, Sputnik Srbija\nEstonska vojska: Ruski avion narušio vazdušni prostor zemlje\nGlavni štab Snaga odbrane Estonije saopštio je da je ruski vojni avion An-72 u četvrtak narušio vazdušni prostor te zemlje. 17.12.2015, Sputnik Srbija\nrusija, vesti, svet, estonija\n21:12 17.12.2015 (Osveženo: 21:14 17.12.2015)\n© Sputnik / Vladimir Pesnja / Uđi u foto-galerijuTalin\nGlavni štab Snaga odbrane Estonije saopštio je da je ruski vojni avion An-72 u četvrtak narušio vazdušni prostor te zemlje.\nGruzija: Ruski avion narušio naš vazdušni prostor\n10 Decembar 2015, 15:11\n„Ruski vojni avion An-72 u četvrtak je bez dozvole ušao u estonski vazdušni prostor u rejonu ostrva Vajndlo. Avion je tamo bio manje od jednog minuta. Njegova navigacija bila je uključena, prethodno je bio predstavljen plan leta, prema kojem je avion trebalo da leti u međunarodnom vazdušnom prostoru. Ministarstvo inostranih poslova Estonije predalo je protestnu notu Ambasadi Rusije u Talinu“, navedeno je u saopštenju.\nMinistarstvo odbrane Rusije je više puta saopštilo da su svi avioni ruske avijacije leteli i lete u skladu s međunarodnim pravilima korišćenja vazdušnog prostora iznad neutralnih voda, ne narušavajući granice drugih država.


Osmani: Nećemo da menjamo ustav niti da dozvolimo ZSO - Radio Kosovska Mitrovica\n13. September 2021, 08:07\nKosovska predsednica, Vjosa Osmani izjavila je da centralne institucije neće menjati ustav niti formirati Zajednicu srpskih opština, iako je ustavni sud u Prištini utvrdio da su detalji ZSO u suprotnosti sa ustavom, ali da bi je ipak trebalo “formirati”.\nVjosa Osmani je za nemački list Zidojče cajtung rekla da “ako bi dozvolili Srpsku asocijaciju gradova i opština na Kosovu, to bi bila samo preliminarna faza za drugu Republiku Srpsku”.\n“Ne želimo drugu državu koja ne funkcioniše poput Bosne i Hercegovine”, rekla je Osmanijeva.\n“Ugovori moraju biti ispunjeni”, rekao je tada američki diplomata.\nDa bi to učinili, u Prištini bi možda morali da promene ustav, što Osmanijeva kategorički isključuje, kao i “autonomnu zajednicu za kosovske Srbe uopšte”, prenosi nemački list.\n“Nećemo da menjamo ustav niti da dozvolimo da se Zajednicoim stvori monoetnička struktura moći. To nije u našem interesu, niti u interesu regiona ili naših saveznika”, navela je Osmanijeva.


Kosovo: Jos jedni nepotrebni balkanski izbori\nCak i povrsne analize ukazuju da lokalni izbori nisu ni Kosovo ni region priblizili proklamovanom cilju, bez obzira da li se on zvao red i mir, sloboda, demokratija ili mozda neka druga krupna rec. Naprotiv!?\nPocetak aktuelnog milenijuma je, u ovom delu sveta, ocigledno, vreme izbora. Doduse, za vecinu njih se moze kazati da su mnogim drzavama i narodima, a pre svih domicilnim, doneli vise stete nego koristi i da je bolje bilo da nikada nisu odrzani. To su mahom bili (i, nazalost, bice) izbori koji ne znace nista i ne donose nista novo ni dobro, vec ono staro i lose produbljuju i povecavaju, i na kojima ne samo da nema pobednika, vec se srecnim smatraju oni koji mogu da konstatuju da nisu nista izgubili. Tako je bilo i na poslednjim izborima za lokalne organe na Kosovu (26. oktobar).\nGotovo svi zvanicnici medjunarodne zajednice su 26. uvece odahnuli slusajuci izvestaje o "mirnom zavrsetku izbora", a Paskal Fieski, sef misije OEBS-a na Kosovu, je cak izjavio da su "upravo okoncani kosovski izbori dostigli evropske standarde".\nMedjunarodna zajednica je tako jos jednom pokazala da joj je stalo samo do svoje brige, jer cak i povrsne analize ukazuju da ti izbori nisu ni Kosovo ni region nimalo priblizili cilju, bez obzira da li se on zvao red i mir, sloboda, demokratija ili mozda neka druga krupna rec. Kao i na nedavno odrzanim izborima u Srbiji, najvecu grupaciju (46%) cinili su gradjani koji su ostali u svojim kucama i za koje je kolega Veton Suroi rekao da su "tim cinom pokazali da odbacuju postojeci kosovski politicki establisment". Oni koji su izasli na izbore opredelili su se, ne na osnovu ostvarenih rezultata partija koje su do sada bile na vlasti, vec balkanski poslovicno, po osnovu politicke lojalnosti partiji i njenom lideru.\nKosovo, kao teritorija pod medjunarodnom upravom, podeljeno je na trideset opstina. U 16 su pobedili kandidati Demokratskog saveza Kosova (LDK) Ibrahima Rugove, izgubivsi pri tom tri opstine koje sada kontrolisu Taci (Lipljan i Malisevo) i Haradinaj (Decani). To, medjutim, nije sve. Dugorocno gledajuci, moze se pokazati veoma vaznim sto je ugrozena do sada neprikosnovena kontrola LDK nad gradovima kao sto su Prizren, Pec, Djakovica i Klina. Rugova je ipak sacuvao vecinu u Pristini i u velikim centrima kao sto su Gnjilane, Kosovska Mitrovica i Urosevac.\nDemokratska partija Kosova (PDK) Hasima Tacija (Hashim Thaçi) je, kao i mnoge druge partije proizasle iz populistickih pokreta, privukla siromasne Albance. Pobedila je u siromasnim seoskim oblastima, ali i u sirotinjskim predgradjima bogatih gradova. Relativan uspeh Tacija tumaci se njegovim zaokretom u predstavljanju svojih politickih ideja, ali i nezadovoljstvom gradjana Rugovom i njegovom politikom "kratkih koraka". Demokratska partija Kosova je izgubila sve izbore na kojima je ucestvovala, ukljucujuci izbore proslog novembra. Posle toga, partija je promenila svoj imidz i sada promovise toleranciju i koegzistenciju, vladavinu prava, civilnog drustva i koegzistenciju razlicitih politickih snaga. Medjutim, ubistvo Uke Biticija, visokog funkcionera Rugovine partije, i njegovih pratilaca Bajrama i Baftija Biticija samo dan posle izbora, dovelo je u pitanje iskrenost takvog zaokreta i povisilo politicke tenzije. Policija je odmah posle incidenta uhapsila Jetulu i Mentora Kriezijua, militantne pripadnike PDK i osumnjicila ih za ubistvo. Jedan od govornika je na Biticijevoj sahrani u selu Semetiste pred oko 100 000 ljudi rekao da je ovo ubistvo delo onih koji "ubijaju nocu, a placu danju", ukazujuci na suparnicku Tacijevu PDK, za koju se veruje da stoji iza ubistava velikog broja visokih funkcionera Rugovine partije, od kojih, kad smo vec tu, UNMIK policija nije rasvetlila - nijedno.\n"Kralj Metohije", Ramus (Ramush) Haradinaj, napravio je mali korak u vracanju poverenja. Njegova Alijansa za buducnost Kosova (AAK) je znacajno povecala svoje vodjstvo u nekim delovima Metohije, tako da to postaju pravi mali bastioni nalik na kolumbijske narko-drzavice.\nPoslovicno najveci gubitnici na svim izborima u ovom delu sveta u poslednjih petnaestak godina su - Srbi. Tako je bilo i na ovim izborima. Izborni rezultati ukazuju da su Srbi osvojili vlast u opstinama u kojima cine vecinu - Leposavicu, Zubinom Potoku, Zvecanu i Strpcima. Naravno, rukovodeci se losim savetima iz Beograda i prestonickom politikom "dana i komada" i "sevapa i inata", vecina glasaca na Kosovu i onih koji su sa statusom raseljenih lica glasali u Srbiji, uglavnom su bojkotovali izbore. Ucinivsi to, izgubili su lepu i retku priliku da se integrisu u lokalne organe uprave i igraju znacajnu ulogu u vecim opstinama. Umesto da izlaskom na izbore pocnu sami da resavaju svoje probleme oni i dalje, podrzani srpskim nacionalistima, nastoje da njihov problem resi "nasa policija i vojska", valjda onako kao 1998/99.\nDa Srbi na Kosovu zaista imaju problem govore i "interni rezultati". Sto se njih tice, oni su poverenje poklonili najradikalnijim pristalicama cvrste nacionalisticke linije koja se vec neko vreme bezuspesno zalaze za etnicku podelu Kosova. U dve opstine vlast su osvojili kandidati DSS koje kontrolise Vojislav Kostunica, a u druge dve socijalisti Milana Ivanovica, koje, sto indirektno sto direktno, kontrolisu Slobodan Milosevic i Vojislav Seselj. Na kraju dolazi verovatno najveca steta koju su Srbi sami sebi napravili; ovakvim izbornim rezultatima na pitanje decentralizacije najverovatnije ce biti stavljena tacka.\nOtac Sava Janjic iz manastira Decani je, komentarisuci izborne rezultate, konstatovao da "ta cinjenica odslikava duboko razocaranje kosovskih Srba politikom koju medjunarodna zajednica, vlasti iz Beograda i etnicki Albanci, svako ponaosob, sprovode na Kosovu". Glasovi koji su otisli Seselju su izraz ogorcenja i razocaranja u UNMIK administraciju koja za tri godine nije uspela da stvori uslove za slobodan i dostojanstven zivot nealbanskog, pretezno srpskog stanovnistva.\nKosovski Srbi su veoma nezadovoljni politikom Beograda prema njima. Posle promene rezima u oktobru 2000. godine i izrucenja Slobodana Milosevica Hagu, a time i jacanja pozicije Srbije u medjunarodnim odnosima, kosovski Srbi su ocekivali da ce se Beograd odlucnije zaloziti za trajno resenje njihovog statusa. Medjutim, to se nije dogodilo. Najpre zato sto su oni, trazeci da neko drugi vuce njihova kola napred, iz sve snage vukli nazad, a zatim zbog disonantne politike dvaju centara moci u Beogradu. Jedan od dva suprotstavljena lidera drzao ih je na stand by-u kad god je negde trebalo zametnuti kavgu, pa su pomognuti "spavacima" iz Mitrovice zamalo izazvali etnicki rat u Novom Pazaru, a drugi nikada nije imao srca da im kaze da ga oni, jednostavno - ne interesuju.\nU teskoj poziciji je Coviceva koalicija Povratak, cudna politicka tvorevina koja je neko vreme pretendovala da politicki predstavlja kosovske Srbe, ali nije uspela jer se nije primila nigde. Kao i njenog lidera, odbacili su je i Albanci i medjunarodna zajednica, i - Srbi. Na ovim izborima je potpuno izgubila legitimnost, jer ne samo da nema nijednu opstinu, vec nema ni iole znacajan broj odbornika tamo gde su Srbi vecina.\nVeton Suroi smatra da je ovim izborima porazena i medjunarodna zajednica. "Misija Ujedinjenih nacija na Kosovu, UNMIK, i njegovi partneri oslabljeni su ovim izborima. Sve one koji su bojkotovali izbore sada niko ne zastupa i nikoga nema da cuje njihove muke. Pobednicke albanske stranke imaju manje legitimiteta nego ranije i, uprkos cinjenici da mogu formirati organe lokalne vlasti, slabije su nego ranije. Ovo je veoma neugodna pozicija - kako za UNMIK tako i za gradjane Kosova. Takva politicka klima ne sluti na dobro u pogledu unapredjenja zajednickih pokrajinskih institucija".\nNa kraju nekoliko reci o dokonom poslu utvrdjivanja cije je Kosovo. Da li je "oduvek, pa i sada neotudjivi deo Jugoslavije, a tako treba i da ostane" ili je, pak, samostalna drzava ili drzava koja sigurnim putem ide ka samostalnosti. Naravno da Kosovo nije samostalna drzava i da je ideja da ce to uskoro postati van pameti, ali je ideja o povratku srpskog suvereniteta nad Kosovom, ma koliko bila bliska srpskim nacionalistima, bar za nekoliko koraka dalje od pameti kojoj svi toliko stremimo. A sta o jednoj ili drugoj ideji misle albanski nacionalisti u Pristini ili srpski u Beogradu, to zaista nikome nije vazno.\nDogadjanja: Smirivanje u Crnoj Gori «\n» Dogadjanja: Socijalni zahtevi i neprihvatljive reforme


Seminar bezbednost u padobranstvu - Sportske vesti - Savremenisport.com\nNaslovna :: Sportske vesti ::\tSeminar bezbednost u padobranstvu\nSeminar bezbednost u padobranstvu\nFoto: Mirko Stupar\nU pauzi između dve letačke i padobranske sezone, za sve zainteresovane padobrance biće organizovan jednodnevni seminar bezbednosti, koji će se održati 12. januara 2019. godine u Beogradu (Splav „Vilenjak“ na Savi, kod Bloka 45) sa početkom u 10 časova. Seminarom će rukovoditi instruktor padobranstva Boban Babović, a organizator seminara je Udruženje žena-letača Srbije, uz podršku Vazduhoplovnog saveza Srbije.\nOsnovni cilj seminara je da se unaprede postojeća znanja i iskustva kako instruktora, tako i sportskih padobranaca. Značaj ove vrste edukacije je poznat svim vazduhoplovcima koji se bave letačkim aktivnostima, pa je prijavljeno preko 60 padobranki i padobranaca iz naše zemlje i zemalja u okruženju.\nSeminar će biti teoretski sa pokaznim vežbama na zemlji i trajaće jedan dan. Sve planirane teme su adekvatne za padobrance sa različitim stepenom iskustva.\nZa sve dopunske informacije, zainteresovani mogu kontaktirati Udruženje žena letača Srbije - udruzenezenaletaca@gmail.com ili putem FB grupe Udruženja\n+ Peruničić izabrao 17 igrača za SP...\n+ Bundes liga: Stefanović bolji od sve...\n+ Miodrag Perunović novi selektor Boks...\n+ Nemanja Zelenović pred SP: Znamo št...\n+ 2019. započeta trenerskim seminarom


Stručni saradnik CJB Trebinje krijumčario skank - Klix.ba\nUhapšen na putu iz Nikšića\nTrebinjska policija uhapsila je tridesetsedmogodišnjeg D.G. iz Trebinja, radnika Centra javne bezbjednosti, u čijem vozilu je pronađeno 10 pakovanja suhe biljne materije morfološke karakteristike opojne droge skank, ukupne težine 8,664 kilograma i tržišne vrijednosti oko 20.000 KM.\nSa osumnjičenim, koji je uhapšen juče, u vozilu se nalazila i njegova maloljetna kćerka.\n"Osumljičeno lice radnik je CJB, stručni saradnik u Odjeljenju za pravne i kadrovske poslove", rekao je načelnik CJB Trebinje Goran Zubac na konferenciji za novinare.\nNad osumnjičenim je izvršena kriminalistička obrada, nakon čega je uz izvještaj o počinjenom krivičnom djelu neovlaštena proizvodnja i promet opojnih droga, danas predat Okružnom tužilaštvu Trebinje.\nVozilo "fiat punto", kojim je upravljao uhapšeni, zaustavljeno je u mjestu Perovića most na magistralnom putu Trebinje - Nikšić zbog postojanja osnovane sumnje da se u njemu nalazi opojna droga, a prema nezvaničnim saznanjima uhapšen je Darko Gurović.\nVozilo se kretalo iz pravca Nikšića prema Trebinju, a droga je pronađena sa lijeve i desne strane zadnjeg sjedišta, iza zaštitnih plastika.


Ovo je 18 zaključaka koje je na vanrednoj sjednici usvojilo Predsjedništvo BiH - BIGportal.ba\n16 Marta, 2020 16 Marta, 2020 0485\nRazmatrajući aktivnosti institucija u BiH u vezi s panedemijom COVID-19, Predsjedništvo BiH ocjenjuje da institucije u BiH pravovremeno reagiraju i poduzimaju niz mjera kojima se sprječava širenje epidemije. Predsjedništvo BiH podržava napore nadležnih institucija u vezi sa krizom.\nPredsjedništvo BiH očekuje od Vijeća ministara BiH da proglasi stanje prirodne ili druge nesreće izazvane pandemijom koronavirusa, u skladu s Okvirnim zakonom o zaštiti i spašavanju ljudi i materijalnih dobara od prirodnih i drugih nesreća u BiH te da u skladu sa ovim zakonom popuni i aktivira Koordinaciono tijelo BiH za zaštitu i spašavanje.\nPromet roba treba regulisati olakšanim režimom, uz pridržavanje sanitarnih standard za borbu protiv COVIDA-19.\nPredsjedništvo BiH traži od svih građana i pravnih lica da se strogo pridržavaju uputa nadležnih insitucija o ponašanju u ovoj situaciji.\nPredsjedništvo BiH traži od Vijeća ministara BiH, entiteskih vlada, kantonalnih vlada, Vlade Brčko Distrikta i lokalnih zajednica da hitno poduzmu mjere iz vlastite nadležnosti kako bi se ublažile posljedice krize na poslovanje privrednih subjekata u BiH i zaposlenih u tim subjektima.\nPredsjedništvo BiH i druge nadležne institucije će razmotiriti mogućnost upotrebe rezervnih sredstava Centralne banke BiH u svrhu amortizovanja efekata ove krize.\nPredsjedništvo BiH poziva državljane BiH, koji borave u inostranstvu da odlažu svoj dolaske i posjete BiH u periodu intenzivnih mjera na suzbijanju širenja COVID-19.\nPredsjedništvo BiH poziva Vijeće ministara BiH da pripremi prijedlog Zakona o izmjenama Zakona o javnim nabavkama i uputi u hitnu paralmetnarnu proceduru kako bi se otklonile prepreke za hitnu nabavku opreme i drugih stvari potrebnih za suzbijanje širenja COVIDA-19.\nPredsjedništvo BiH traži od Vijeća ministara BiH da, na osnovu iskazanih potreba entitetskih, kantonalnih i vlad Brčko Distrikta, sačini listu urgentnih potreba za sredstvima neophodnim za borbu protiv COVID-19.\nPredsjedništvo BiH zadužuje sve nadležne institucije da na sedmičnom nivou dostavljaju…


Kovačević: Inflacija u zamahu, Srbiju čeka teška jesen - Ozonpress :: internet portal\nTag: jesen, Kovačević, kriza\nČlan Predsedništva Narodne stranke Vladimir Kovačević pozvao je danas Vladu Srbije da hitno obezbedi velike finansijske podsticaje za poljoprivredu i sva retka dobra koja se proizvode u Srbiji, jer će samo tako moći da se „ublaže veliki udari i kriza koja dolazi“.\n– Inflacija je u zamahu i Srbija plaća danak pogrešnoj ekonomskoj politici i uništavanju domaće proizvodnje. Na međunarodnom tržištu u toku su poskupljenja nezabeležena u poslednjih 25 godina. Kontejnerski prevoz između Azije i Evrope poskupeo je 450 odsto i iznosi 9.000 dolara, dok je pre pandemije koštao 2.000 dolara – rekao je Kovačević.\n– Srbija je svakako među njima, jer više od 50 odsto prihoda u budžetu čini PDV od uvoza – rekao je Kovačević.\n– Uzaludne su izjave i propaganda režima o boljem standardu građana. To samo pokazuje koliko su ljudi koji upravljaju državom odvojeni od privrede i naroda i da se ponašaju poput noja koji je gurnuo glavu u pesak – zaključio je Kovačević.


Dan otvorenih vrata na temu evropskih integracija – BDC TV\nDan otvorenih vrata na temu evropskih integracija\nKomisija za evropske integracije Skupštine Brčko distrikta BiH, uz podršku Ureda Evropske komisije i Misije OSCE-a u BiH, organizovala je Dan otvorenih vrata za studente univerziteta i fakulteta i predstavnike omladinskih organizacija u Brčkom.\n“Mislim da su veoma bitni ovakvi koraci da i mladi ljudi, prije svega studenti budu uključeni i informisani o aktivnostima institucija, te da jednim diejlom i oni budu uključeni u sve aktivnosti oko pristupa EU” rekao je Vladimir Kanostravac, Ekonomski fakultet Brčko.\n“Mislim da mladi veoma malo znaju o šansama koje nam pruža Evropska unija i sam ulazak BiH u istu. Ovo je jedan od načina na koji se pokušava riješiti taj problem. Omladinski centar Vermont po ovom pitanju radi veoma dugo pa su naši članovi upoznatiji sa tim. Korištenje četiri projekta kroz evropske fondove to i pokazuje” rekao je Damir Radenković, direktor OC Vermont.\n“Brojne su mogućnosti , primjerice Evropski volonterksi servis. Ja sam u Brčko distriktu upravo preko njih. Naša organzaicija radi i ERASMUS + program, podržan od evropskih fondova” rekao je Zlatko Mirčeski, volonter Omladinske organizacije Svitac.\nSkupštinska Komisija za evropske integracije, kojaq je organizator ovog događaja, obuhvata praćenje prava i obaveza koji je Brčko distrikt preuzeo potpisivanjem određenih dokumeta vezanih za eu integracije.\n“Realno nikad nismo zadovoljni ispunjenjem svojih obaveza ali u odnosu na entitete mislim da smo napravili određene iskorake, koji će biti preduslovi za bolje izvršavanej preuzetih obaveza” rekao je Uroš Vojnović, predsjedavajući skupštinske Komisije za evropske integracije.\nBrčanski gradonačelnik Siniša Milić, koji je također prisustvovao Danu otvorenih vrata, je naveo da je aktuelna Vlada napravila poseban iskorak kada su u pitanju procesi evropskih integracija formirajući posebno Odjeljenje za evropske integracije i međunarodnu saradnju. Tu je i ispunjavanje obaveza odjeljenja i institucija koji su bili identifikovani kao mjerodavni za odgovaranje na pitanja iz Upitnika Evropske komisije i učestvovali u procesu odgovaranja na ista, te su u dogovorenim rokovima dostavili sve neophodne doprinose.


Uslovi plaćanja – Krediti – Do 12 rata bez kamate – Matis – Nameštaj\nUslovi plaćanja – Krediti – Do 12 rata bez kamate\nU svim salonima nameštaja “MATIS” d.o.o. odobrava se popust od 5% na vrednost kupovine preko 95.000,00 RSD za plaćanje u gotovini. Popust ne važi za proizvode koji su već na akciji.\nNašim kupcima omogućili smo plaćanje na 12 mesečnih rata čekovima građana bez uvećanja MP cene. Minimalna rata na čeku je 3.000, 00 dinara.\nPlaćanje na 6 mesečnih rata bez kamate\nKreditnim karticama MasterCard, VISA i AMERICAN EXPRESS izdatim od strane Banca Intesa možete izvršiti beskamatno plaćanje od 2 do 6 mesečnih rata u svim našim salonima. Kreditnom karticom MASTERRATA OTP banke omogućeno je beskamatno plaćanje od 2 do 6 mesečnih rata. Debitnom karticom Post Card Banke Poštanska štedionica omogućeno je beskamatno plaćanje do 6 mesečnih rata.\nPLAĆANJE putem administrativne zabrane na 6 MESEČNIH RATA BEZ KAMATE i na 12 mesečnih rata uz uvećanje od 5%\nPotpisivanjem Ugovora o administativnoj zabrani sa pravnim licima, ustanovama i preduzećima, kao i sa Fondom PIO, našim kupcima omogućavamo plaćanje: na 1-6 mesečnih rata – bez uvećanja maloprodajne cene i na 6-12 mesečnih rata – sa uvećanjem maloprodajne cene za 5%. Za realizaciju ugovora, potrebno je dostaviti rešenje o administrativnoj zabrani i potvrdu o visini primanja.\nPlaćanje svim platnim karticama – VISA, MAESTRO, MASTER, DINACARD, AMERICAN EXPRESS, DINERS Findomestic karticama – do 6 meseci bez kamate, od 6 – 18 meseci po uslovima Findomestic banke Raiffeisen i OTP krediti koji se odobravaju u salonu


Georgia Naku: Grčka, šampion iz prvog talasa, posrće u toku vakcinacije - Autonomija\nGeorgia Naku: Grčka, šampion iz prvog talasa, posrće u toku vakcinacije\n"Autobus pun ljudi koji svakodnevno pada sa litice"\nNakon suzbijanja prvog talasa Kovid-19, Grčka je stalno bila navođena kao primer u upravljanju pandemijom. Sada, u četvrtom talasu, niska stopa vakcinacije pokazuje se kao Ahilova peta ove zemlje u definitivnoj pobedi nad pandemijom.\nPosle nekolko lokdauna sa različitim intenzitetom (najstrožiji je trajao preko pet meseci, sve do sredine aprila 2021.), grčka je vlada najavila da ukida sva ograničenja, uključujući i noćne policijske sate i ograničeni kapacitet u zatvorenim prostorima za vakcinisane građane. Nevakcinisani su još uvek podložni ograničenjima u većini aktivnosti na zatvorenom i moraju sami da plaćaju testiranja na svojim radnim mestima.\nGrčka je bila predstavljana kao jedna od uspešnih priča iz prvog talasa, zahvaljujući niskoj izloženosti i trenutačnom sprovođenju mera, a njena stopa umrlih od Kovid-19 bila je malo iznad polovine proseka u EU krajem 2020. godine. Sa početka 2021, stopa umrlih nadmašila je prosek u EU i za 60 posto je viša u poređenju sa istim periodom u Švedskoj, koja je bila poznata po tome da nije nametnula lokdaun (Grčka je provela prva četiri meseca te godine u strogom lokdaunu).\nIako su u igri očigledno nekoliko faktora, uključujući raznovidno nametanje i saglasnost sa merima javnog zdravlja i slabi sistem zdravstvene brige, jasno je da Grčka nije uspela da potpuno iskoristi veoma veliku dostupnost vakcina radi suzbijanja najozblijnijih efekata iz Kovid-19, na način koji je bio sproveden u uporedivim evropskim državama.\nIako vladini zvaničnici pažljivo izbegavaju da koriste reč „neuspeh“ i još uvek brane vakcinaciju, sada svuda postoji svest da Grčka ulazi u jesen sa vakcinacijskom pokrivenošću daleko ispod bezbednih nivoa.\nMožemo da optužimo nekoliko faktora za zastoj u vakcinacijskom programu, no jasno je da su vlasti još sa početka potcenile stepen oklevanja oko vakcina u opštoj javnosti, a kao rezultat nisu, saglasno tome, osmislili svoju kampanju. Jedno naučno ispitivanje, objavljeno na početku vakcinacije u Grčkoj, otkrilo je da je skoro polovina odrasle populacije oklevala oko vakcine protiv Kovid-19, a posebno mlađi ljudi, oni koji se oslanjaju na informacije sa društvenih mreža i na nezvanične izvore, te ljudi koji prihvataju teoriju da je virus bio veštački stvoren.\nEuforija ide samo dotle, međutim, a kombinacija sastavljena od smanjenja programa za podršku u pandemiji, sve viša inflacija, i strah od zimskog izbijanja zaraze, vode ka nezadovoljstvu i pesimizmu.\nAnkete sada redovno otkrivaju da su polovina Grka nesrećni zbog načina kako je vlada upravljala pandemijom – na primer, najnovije istraživanje Metron Analysis, sprovedeno za Mega TV, pokazuje nezadovoljstvo u ovoj oblasti sa rekordnih 53 procenata. I dok je vlada konzervativne Nove Demokratije još uvek neprikosnovena i čuje se da razmatra prevremene izbore da bi osigurala još jedan mandat, opšte procene o njenoj kompetentnosti idu dole (51 posto rekli su u istoj anketi da veruju da zemlja ide u pogrešnom pravcu, u poređenju sa 38 posto sa pozitivnim gledištem). Nedavno najavljeni paket od 3,5 miliona evra u cilju umanjivanja poreza i kao podrška merama izazvali su ravnodušnost kod glasača.\nIako je zvanični narativ da ove promene označavaju početak post-pandemijskog „vraćanja u normalnost“, epidemiološki dokazi ukazuju da je takvo tumačenje preuranjeno – a i javnost izgleda nije ubeđena u to. Iako je portparol vlade nedavno ponovio tvrdnju da više neće biti lokdauna kakvih smo imali ranije, četiri od deset Grka misle da postoji verovatnoća za novi opšti lokdaun.\n(Autonomija, ustupljena naslovna fotografija)\nepidemija, grčka, korona virus, vakcinacija\nFestival Mirdita, dobar dan: Progon novinara koji izveštava iz Prištine nedopustiv\n(Pod) razno (2.445) Arhiva (24) Autori (9) Stvarni ljudi (15) Autonomija (20.169) Antidiskriminacija (69) Autori (2.706) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (9) Boris Pavelić (3) Boris Varga (7) Branislava Opranović (35) Dalibor Stupar (31) Dinko Gruhonjić (90) Dragan Bursać (23) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (447) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (376) Tamara Kaliterna (85) Teofil Pančić (96) Tihomir Novak (111) Vojin Ivkov (7) Zlatko Jelisavac (457) Civili (138) Kultura (1.606) Marginalci (1.972) Ogledalo (5.696) Stav (2.639) Utočište: Nacionalizam (1.447) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.389) Izbori (241) Izdvajamo (4.505) Jugoslavija (3.464) Karikatura nedelje (281) Mladi i mediji (13) Planeta (3.358) Podsetnik (31) Šta s’ to rek’o! (432) Vesti (8.240) Vesti čitalaca (6) Video (11) Vojvodina (19.144) Aktuelno (10.648) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.263) Pogledi (734) Seminari (13) Tribine (30)


HP "Sex and the City 2" akcija | Organ Vlasti\nKompanija HP i sajt STORY.rs pokreću konkurs „ProLEPTIRi se u stilu filma Seks i grad“ u kome pozivaju sve verne gledateljke ovog serijala da se doteraju u stilu Keri, Samante, Mirande ili Šarlot i osvoje HP Mini 210 Vivienne Tam netbook!\nSve što je potrebno da uradite, jeste da osmislite odevnu kombinaciju inspirisanu stilom poznatih Njujorčanki i dizajnom atraktivnog računara koji se pojavljuje u filmu Seks i grad 2, zabeležite to fotoaparatom i pošaljite fotografiju redakciji sajta STORY.rs. Odevna kombinacija mora da sadrži bilo koji modni detalj u obliku leptira, koji će biti prikladno uklopljen sa ostalim odevnim predmetima.\nVlasnica fotografije sa najkreativnijom odevnom kombinacijom dobiće laptop HP Mini 210 Vivienne Tam Edition na premijeri filma Seks i grad 2, 1. juna 2010. godine u Sava Centru!\nSve informacije o konkursu možete pronaći na www.story.rs, a pravila konkursa pročitajte ovde.


Pajtić pozdravio odluku Vlade Srbije o vojvođanskoj kancelariji | Autonomija\nPajtić pozdravio odluku Vlade Srbije o vojvođanskoj kancelariji\nPajtić je najavio da će se sledeće nedelje predstavnici Fonda za evropske poslove Vojvodine, zajedno sa predstavnicima Misije Srbije u Briselu, dogovoriti o tome šta je potrebno u daljim koracima učiniti\nPredsednik Vlade Vojvodine Bojan Pajtić pozdravio je danas odluku Vlade Srbije da podrži preporuku Ministarstva spoljnih poslova da se u Briselu otvori kancelarija Vojvodine.\n„Nama je to predstavništvo izuzetno značajno zbog toga što je važno da stvorimo institucionalni i kadrovski kapacitet da u trenutku kada Srbija postane kandidat za članstvo u Evropskoj Uniji, što više sredstava iz evropskih fondova dobijemo za dalji razvoj privrede u pokrajini, za razvoj infrastrukture, zdravstva i obrazovanja”, naveo je Pajtić u saopštenju za javnost.\nNajavio je da će se sledeće nedelje predstavnici Fonda za evropske poslove Vojvodine, zajedno sa predstavnicima Misije Srbije u Briselu, dogovoriti o tome šta je potrebno u daljim koracima učiniti.\nPajtić je kazao da će Vojvodinu u Briselu predstavljati „najstručniji i najprofesionalniji ljudi”, koji će, pored znanja engleskog jezika i završenog fakulteta, morati imati i diplomatskog iskustva ili završenu Diplomatsku akademiju.\n“Želimo da u samom sedištu EU ostavimo najbolji utisak, da obezbedimo najbolje lobističke procese i da privučemo sva ona sredstva koja će nam u budućnosti pripadati, u skladu sa procesom našeg pridruženja EU”, naveo je Pajtić.\nPajtić je sa Ministrom spoljnih poslova Vukom Jeremićem jesenas postigao dogovor da kancelarija Vojvodine bude smeštena u zgradi Misije Srbije u Briselu.


ZAKERBERG: Fejsbuk će ubuduće više brinuti o privatnosti - Informer\nMark Zakerberg obećao je da će strateškim zaokretom pretvoriti Fejsbuk u platformu pažljiviju prema privatnom životu korisnika, usmerenu na poverljivost\nFejsbuk mora postati ujedinjena mreža usmerenija na privatne razmene, za razliku od objave ''postova'' koje može pročitati veliki broj ljudi, i na formate tipa ''priča'' koje se brišu nakon 24 sata.\n- Kada mislim o budućnosti interneta, mislim da će platforma za komunikacije usmerena na ''privatno'' postati još važnija od današnjih otvorenih platformi - ocenio je Zakerberg i najavio da namerava da omogući sigurna onlajn plaćanja.\n- Ta promena odgovara novim ukusima korisnika. Danas već vidimo da su privatne poruke, ''priče'' i male grupe najbrže rastući online formati komuniciranja - napisao je Zakerberg u postu objavljenom na svom Fejsbuk zidu.\nIzvršni direktor Fejsbuka namerava tehnički da ujedini mrežu s njenim ostalim aplikacijama Mešenger, Instagram i WhatsApp, preneo je portal Index.hr.\nUbuduće će biti moguće direktno razmenjivati poruke putem tih mreža koje će moći da šifruju podatke, što je danas moguće samo na WhatsAppu.\n- Iako trenutno nismo visoko na lestvici po zaštiti privatnosti, razvićemo usluge koje ljudi stvarno žele - garantovao je Zakerberg.\nMark Zakerberg privatnost Fejsbuk podaci\nZAKERBERG: Ludost je reći da je Fejsbuk pomogao Trampu na izborima!


iAnatomija: Android aplikacije uskoro i na Windowsu\nAndroid aplikacije uskoro i na Windowsu\nKompanija BlueStacks radi na softveru koji će omogućiti Android aplikacijama da rade sa x86 procesorima, tj. uređajima baziranim na Windowsu. Naravno, prevashodna ideja nije da se Android aplikacije pokreću na Desktop računarima, koji uglavnom nemaju touch ekrane, već na Windows tabletima, kakvih već sada ima dovoljno na tržištu.\nNa taj način, Windows 7 tableti bi zadržali svoju osnovnu prednost, a to je poznato korporativno i mrežno okruženje, ali bi korisnici dobili i pristup stotinama hiljada "lakih" zabavnih aplikacija i igara. Inače, BlueStacks je okupio solidan pul investitora, te je u razvoj ove međuplatforme uloženo 7,6 miliona dolara.\nOčekuje se da će softver biti spreman za kranje korisnike već tokom trećeg kvartala godine. Kompanija je saopštila da trenutno pregovara sa raznim kompanijama, kako bi nova međuplatforma odmah bila preinstalirana na nove uređaje, ali konkretna imena nisu pominjana. Analitičari pretpostavljaju da se radi najpre o proizvođačima Windows tableta (Acer, MSI i sl).


Vesti online / Scena / Šoubiznis / Veljko Ražnatović spreman za boks meč protiv Mrvalja (FOTO)\nVeljko Ražnatović spreman za boks meč protiv Mrvalja (FOTO)\nPoslednjeg dana maja, u hali “Ranko Žeravica”, bokser Veljko Ražnatović (22) sedmi put će ući u ring na Novom Beogradu, a protivnik mu je rival iz Čapljine Hrvat Petar Mrvalj (26).\nBoks protivnici: Veljko Ražnatović i Petar Mrvalj\n- Debi u rodnom gradu, rival mi je Hrvat, idem na nokaut - šta mogu bolje od toga da poželim - kroz smeh je rekao Veljko pre nekoliko dana i u dahu nastavio:\nMerenje boksera pred Veče profesionalnog boksa u Hali "Ranko Žeravica"\n- Boks je moj život! Imam tu sreću da radim sa najboljim trenerima i verujem da će taktika za Mrvalja biti ona koja će oduševiti beogradsku publiku, da ću se prikazati u najboljem svetlu - kazao je on.\nU šest dosadašnjih profi borbi Ražnatović je ostvario pobede, od toga tri nokautom.\nNjegov rival ima više iskustva - 19 mečeva, ali i samo devet pobeda!\nŠOUBIZNIS Meč Veljka Ražnatovića prati i Slobodan Radanović (FOTO)\nŠOUBIZNIS Ceca zbog Veljka donela veliku odluku\nŠOUBIZNIS Veljko ili Ksenija: Evo ko je koga šutnuo...\nŠOUBIZNIS Roditelji Veljkove verenice imaju zamerku


Poznat po tome što u svojim filmovima i serijama lansira nove glumačke nade, Darko Bajić je i u svom novom filmu „Bićemo prvaci sveta“, otrkio neke nove nade filmskog platna.\nKada je 1984-1985. tada mladi reditelj Darko Bajić, u svoj projekat pozvao još uvek neafirmisane glumce, među kojima su bili Zoran Cvijanović, Branislav Lečić, Mima Karadžić, Nikola Kojo i Mirjana Joković, nastala je serija „Sivi dom“, čija je gledanost donela ozbiljnu popularnost ovim mladim glumcima i otvorila im dalji put u njihovoj glumačkoj karijeri.\nU filmu koji se ne bavi ratovima i previranjima, već jednom drugom istorijskom temom o kojoj malo znamo, našim sportskim pobedama u ne baš sportskim uslovima, smeštenim u društvene prilike gde se prenos utakmice ometa zarad zdravlja Tita, Darko Bajić je glavnu ulogu poverio debitantu, Strahinji Blažiću.\n„Bićemo prvaci sveta“ je priča o četiri pionira koji su osnovali Jugoslovensku školu košarke i koji su dali veliki doprinos za razvoj ovog sporta u Evropi.\nTumačeći glavnog junaka svetlog dela naše istorije, pionira košarke na našim prostorima, Nebojšu Popovića, koji je čvrsto verujući da mi možemo da budemo prvaci sveta, pokrenuo košarkašku lavinu i dokazao da umemo da u nemogućim uslovima budemo pobednici, svojom neobično snažnom harizmom Blažić je i te kako opravdao ukazano poverenje reditelja.\nU ideju „Bićemo prvaci sveta“ tih davnih godina je snažno verovao Borislav Stanković, koga izuzetno šarmantno tumači Aleksandar Radojčić. Mada je bio u takvom sukobu sa komunističkim pokretom tadašnje vlasti da nije imao ni pasoš, Stanković protivno svim svojim političkim ubeđenjima, ali zarad košarkaških ideala, nije mogao da odoli da ne postane deo ideje koja je rezultirala velikom pobedom jugoslovenskog tima.\nTvorca specifične filozofije Yu košarkaške škole, Aleksandra Nikolića tumači Marko Janketić, a Radomira Šapera, predsednika Košarkaške federacije Jugoslavije, nezaobilazni glumac producentske kuće „Intermedia Network“, Miloš Biković.\nFilm „Bićemo prvaci sveta“ bavi se plodonosnim godinama u kojima je cela država, uključujući i doživotnog nam predsednika Tita (brilijantan Laza Ristovski), bila pred televizorom, spremna da plače ili slavi, mnogo psuje, ali diše sa našim reprezentativcima.\nSam naslov filma je proizašao iz obećanja koje je nakon hapšenja Nebojša Popović dao Vladimiru Dedijeru (Nebojša Dugalić), sve ostalo je postala istorija ovekovečena u ovom filmu. Naši košarkaši su na Svetskom prvenstvu u Ljubljani 1970. pobedili Sjedinjene Američke Države.\nPosle fudbala, a danas i tenisa, košarka je bila i ostala naš najtrofejniji sport. Menjajući imena i veličinu naše nam države, potstaknuti energijom ovog četverca, naši majstori košarke su nam doneli 33 svetske i evropske medalje, od kojih je 14 zlatnih.\nSve je počelo na Kališu, kada je novonastali košarkaški klub „Crvena Zvezda” pobedio „Partizan”, i rečenicom koju je izgovorio vojnik (Bogdan Bogdanović), a koja će se pamtiti u ovom filmu: „Neće nama, tu neki novonastali klub, da pobeđuje tim vojske Jugoslavije”.


Kontrola kvaliteta goriva po standardima EU - Bizlife.rs\n07:42 Aranđelovac, 12/12/2011\nJedino ulaganjem u nova nalazišta nafte može se očekivati da će Evropa i svet imati dovoljno ovog energenta. Vrednost novih investicija u eksploataciju nafte procenjuje se na oko 38 triliona dolara u periodu od 2011. do 2035 godine, rečeno je na skupu „Rafinerija nafte-kako do motornih benzina i dizela“ koji je protekla dva dana održan u Arandjelovcu uz podršku Naftne industrije Srbije.\nBudući da se postojeća nalazišta crnog zlata u velikoj meri iscrpljuju politika najvećih naftnih kompanija sveta je da šire poslove upravo u oblasti eksploatacije, odnosno ulaganja u nova nalazišta.\nInteresantno je, kako se čulo na ovom skupu, da potražnja za dizel gorivima i dalje raste, te da je odnos potrošnje dizela i benzina dva prema jedan. Proizvodnja bi shodno sadašnjem učešću dizela i benzina u prometu , a pošto se završi modernizacija rafinerije u Pančevu, mogla biti oko 640.000 tona benzina i 1,5 miliona dizela.\nIako je većina rafinerija projektovana tako da se dobija veća količina benzina, odnosno belih derivata, došlo je do promene u potrošnji i dizel se i dalje sve više traži. Poseban rast prometa dizela zabeležen je do početka svetske krize 2008. Medjutim, ni kriza nije kumovala tome da se potrošnja dizela smanji.\nVasil Katinčarov, ekspert za monitoring kvaliteta goriva u EU istakao je da će ozbiljna provera kvaliteta goriva u Srbiji zaživeti samo uz poliitčku volju, te da sadašnje laboratrije za kontrolu kvaltieta goriva ne mogu da zadovolje potrebe monitronga kakav propisuje EU, jer ni jedna srpska kontrolna kuća nema mogućnosti da proveri prisustvo biogoriva u derivatima.\nUkoliko bude pristupila EU Srbija će morati da sprovede direktivu EU koja propisuje koliko puta mesečno ili godišnje mora da se vrši kontrola kvaliteta goriva i na koji način.\nPrva računica pokazuje da bi za kontrolu oko 1.441 pumpu u Srbiji gde bi se kontrola vršila dva puta mesečno bilo potrebno izdvojiti oko 700.000 evra, što je veliki novac, kaže Katinčarov.\nProces monitoringa u Srbiji je u toku.Propisuju se zakoni, podzakonska akta i uredbe koje bi bliže definisale obaveze Srbije u pogledu kontrole kvaliteta goriva koje bi moralo da odgovara standardima EU. Ceo postupak donošenja i uslagašavanja zakonske reuglative s propisima EU može trajti od 1,5 do tri godine, a Srbija bi u tom slučaju morala imati jednu nezavisnu kontrolnu laboratoriju gde bi se naknadno vršila kontrola ukoliko se u redovnoj proveri utvrdi da gorivo koje se nalazi u rezerovarima na pumpama ne odgovara standardima kvaliteta kakav propisuje EU, pojasnio je Katinčarov.


Priručnik o izgradnji poverenja između policije i Roma i Sinta u sprskom prevodu predstavljen u Beogradu | OSCE\nPočetna strana Novosti Vest i saopštenja Priručnik o izgradnji poverenja između policije i Roma i Sinta u sprskom prevodu predstavljen u Beogradu\nPriručnik o izgradnji poverenja između policije i Roma i Sinta u sprskom prevodu predstavljen u Beogradu\nKorice srpske verzije prirucnika OEBS-a pod nazivom: Policija i Romi i Sinti: dobra praksa u izgradnji poverenja i razumevanja. (OEBS)\nSrpska verzija priručnika OEBS-a o dobrim praksama u izgradnji poverenja i razumevanja između policije i zajednica Roma i Sinta, predstavljena je 1. februara 2012. godine u Beogradu. Priručnik će biti distribuiran državnim institucijama, prvenstveno Ministarstvu unutrašnjih poslova, za dalju upotrebu u njihovom radu.\nPriručnik pod nazivom Policija i Romi i Sinti: dobra praksa u izgradnji poverenja i razumevanja, koji su zajednički osmislili i objavili Odeljenje za strateška pitanja policije i Kancelarija za demokratske institucije i ljudska prava pri OEBSu, prvenstveno je namenjen državama članicama OEBS-a u cilju poboljšanja odnosa između policije i zajednica Roma i Sinta.\n„Priručnik na srpskom jeziku će pomoći policiji u interakciji sa ovim zajednicama,“ izjavio je Roar Larsen, šef Odeljenja za spovođenje zakona Misije OEBS u Srbiji.“ Ovom publikacijom nastojimo da dodatno podržimo Ministarstvo u nameri da pruži kvalitetnu uslugu različitim etničkim grupama.“\n„Tokom februara očekuje se javna debata o Strategiji razvoja rada policije u zajednici,“ dodao je on. „Priručnik će poslužiti kao korisno sredstvo za policijske službenike koji širom Srbije svakodnevo sarađuju s populacijom Roma i Sinta.“\nPriručnik je sačinjen u skladu s Akcionim planom OEBS-a za poboljšanje položaja Roma i Sinta (2003.) u zemljama učesnicama OEBS-a. Ovaj plan podržava identifikovanje principa i primera dobre prakse koji mogu biti od koristi u naporima da se poboljšaju odnosi između policije i ovih manjinskih zajednica.\nPolicija i Romi i Sinti: dobra praksa u izgradnji poverenja i razumevanja


Sejfo Ušanović: Prioritet će biti sigurno snabdijevanje gasom – Energetika.ba\nPreduzećem Sarajevogas već skoro mjesec upravlja novi direktor, iskusni ekonomista Sejfo Ušanović. Dok stavlja na papir prioritete u budućem po\nDok stavlja na papir prioritete u budućem poslovanju, u razgovoru za naš portal govorio je o brojnim unapređenjima u preduzeću kojima će težiti. Ipak, priznaje da mnoge stvari nisu u njegovim rukama.\nNakon dugogodišnjeg iskustva rada u drugim kompanijama, Ušanović smatra da zahvaljujući svom menadžerskom iskustvu, koje je za njega presudno, može doprinijeti daljnjem razvoju Sarajevogasa.“Smatram da uvijek može bolje. Prodaja i unapređenje usluga su poslovi koji su veoma bliski mom prethodnom rukovodećem iskustvu u finansijskom sektoru, te u tom smislu smatram da mogu itekako doprinijeti unapređenju ovih poslova”, govori nam Ušanović na početku razgovora.\nOsnovni prioritet u njegovom mandatu, kako kaže, bit će osiguranje kontinuiranog, pouzdanog i sigurnog snabdijevanja Kantona Sarajevo prirodnim gasom.\nNadalje ističe da želi očuvati i nadograditi timski rad u Sarajevogasu sa posebnim akcentom na primjenu savremenih HRM (Human Resource Management – Menadžment ljudskih resursa) alata radi optimalnog angažmana i doprinosa radnika u komunalnom preduzeću.\n“Smatram da je jako važno imati kvalitetne saradnike, a što je svakako i jedna od osnovnih poluga menadžerskog upravljanja, koje mi nije nepoznanica. Potom ćemo se osvrnuti na stalno unapređenje zadovoljstva kupaca kroz unapređenje i diverzifikaciju kvaliteta usluga. Također želimo osigurati unapređenje tarifnog sistema preduzeća i drugih oblasti poslovanja u skladu s propisima Evropske unije, što je za sada uočeno kao potencijalno mjesto za moj doprinos poboljšanju poslovanja”, rekao nam je Ušanović.\nNakon nepunih mjesec dana rada u Sarajevogasu, aktivnosti novog direktora usmjerene su i dalje na detaljnu analizu zatečenog stanja. O radu prethodne direktorice Nihade Glamoč i političkim nagađanjima o njegovom imenovanju, Ušanović nije želio govoriti.\n“Svakako sam uočio prostor za dodatno poboljšanje pri čemu ću prioritete za djelovanje uskoro precizno definisati sa timom odgovornih saradnika”, dodaje Ušanović.\nBorba s dužnicima\nDugogodišnji problem Sarajevogasa, kao i drugih preduzeća u glavnom gradu BiH, zasigurno su dugovanja građana. Do kraja oktobra ove godine dugovanja domaćinstava prema Sarajevogasu iznose blizu 3,5 miliona KM. Stoga, Ušanović nam govori kako će u svom mandatu intenzivirati aktivnosti na naplati potraživanja.\n“Radit ćemo korespondenciju sa kupcima putem telefona, maila ili centara za kupce, kao i slati opomena za dug. Ukoliko i to nije moguće, pristupiće se mjerama prinudne naplate, koje obuhvataju prekid isporuke, utuženje, pokretanje tužbe pred nadležnim Sudom, naplata sudskim putem i slično. Ove aktivnosti ću relaizirati formiranjem namjenskog, posebnog tima u okviru preduzeća, u sastavu profiliranih saradnika koji će doprinijeti poboljšanju funkcioniranja i rezultata cjelokupnog sistema naplate”, pojašnjava Ušanović.\nKada je riječ o problemima snabdijevanja gasom, koji su uzrokovani neriješenim pitanjima između BH-Gasa i transportera prirodnog gasa u RS-u, a koji su nedavno doveli do zavrtanja ventila gasovoda prema Sarajevu, Ušanović kaže da se nada kako će se to pitanje trajno riješiti.\nHoće li biti gasa u Sarajevu?\nNa pitanje kako će zaštititi svoje potrošače i mogu li li korisnici prirodnim gasom Kantona Sarajevo očekivati ponovo prekide isporuke gasa, on nam odgovara sa: “Nadamo se da neće”.\n“Kako smo mi u cijelom lancu u ulozi distributera i snabdjevača, postoje neke stvari na koje ne može niko utjecati, kao što se desilo u januaru 2009. godine, kada je zbog rusko-ukrajinskog spora veliki dio Evrope, pa tako i naša zemlja, ostao bez snabdijevanja prirodnim gasom. Međutim, ono na šta možemo utjecati jesu pripreme i realizacija aktivnosti u sezoni grijanja. Mogu reći da je u skladu sa važećim propisima preduzeće izvršilo sve neophodne pripreme i dovelo gasni sistem u punu pogonsku i tehnološku spremnost. Sve planirane pripremne aktivnosti na gasnim postrojenjima pred sezonu grijanja su uspješno okončane, a podrazumijevale su poslove na tekućem i investicionom održavanju, zamjenu i remont pojedinih gasnih postrojenja, kontrolu ispravnosti i funkcionalnosti, zamjenu rezervnih dijelova, filtera i slično. Uzimajući u obzir prethodne činjenice, uz napomenu da je Plan nabavke prirodnog gasa za sezonu grijanja usaglašen sa dobavljačem BH-Gas, korisnici prirodnog gasa na području Kantona Sarajevo će u narednoj sezoni grijanja biti uredno snabdjeveni prirodnim gasom. Kada govorimo o cijeni, nabavna cijena prirodnog gasa od maja 2019. godine je povećana za 29,3 posto, ali je važno napomenuti da Vlada Kantona Sarajevo, od septembra do kraja tekuće godine subvencionira razliku između nove i prethodne nabavne cijene gasa, tako da korisnici utrošeni gas plaćaju po cijeni koja je važila do aprila 2019. godine. Da li će dolaziti do promjene cijena gasa u narednim mjesecima, nije u nadležnosti Sarajevogasa”, rekao nam je Ušanović.\nProširenje gasne mreže u KS\nIntenzivnom urbanizacijom rubnih područja grada, a zbog velikog broja novoizgrađenih objekata i privrednih subjekata, direktor Sarajevogasa kaže nam da se pojavila potreba razvoja gasnih mreža u razuđenim rubnim područjima grada. S tim u vezi, Sarajevogas definisao je pravce razvoja razvoja distributivnih gasnih mreža u granicama energetskih mogućnosti.\nUšanović posebno ističe projekt uvezivanja gasnog prstena u naseljima Krivoglavci na području Općine Vogošća, Dobroševići i Ahatovići u Novom Gradu i Miševićima na području Općine Hadžići.\n“Realizacijom ovih projekata stvaraju se uslovi da se novim gasnim prstenom pritiska p=3(4) bar rasterećuje glavni prsten visokog pritiska i osigura snabdijevanje prirodnim gasom novog prstena iz više pravaca. Osim toga, stvara se i mogućnost za razvoj distributivnih gasnih mreža u velikim naseljima koja gravitiraju primarnom gasovodu srednjeg pritiska. U 2019. godini realizovan je projekt izgradnje gasovoda p=3(4) bar na dionici Igman – Hadžići kojim se stvaraju mogućnosti za proširenje gasnih mreža na području općina Hadžići i Trnovo. Planiramo pripremiti protokole saradnje sa općinama u kojima će biti definisana područja koja će biti predmet gasifikacije u 2020. godini. Do sada su obavljeni preliminarni dogovori sa načelnicima općina Ilijaš, Novi Grad, Trnovo, Hadžići, Vogošća i Centar. Prema preliminarnim dogovorima, mogu reći da je u 2020. godini planirana izgradnja od otprilike 16,5 kilometara distibutivne gasne mreže na području Kantona Sarajevo”, pojašnjava nam Ušanović.\nPromocija gasa kao ekološki prihvatljivog energenta i dalje će biti jedna od prioritetnih aktivnosti novog direktora Sarajevogasa. U tom smislu Ušanović kaže da će nastaviti s projektom subvencioniranja troškova izgradnje novih gasnih priključaka i troškova rekonstrukcije unutrašnje gasne instalacije.\nU 2020. godini, dodaje direktor, BiH će dobiti prvu javnu CNG punionicu za prirodni komprimirani gas, čime će naša zemlja biti uvrštena na CNG mapu Evrope.\n“Otvaranjem ove punionice stvaraju se uslovi da vozila gradskog prijevoza, taxi vozila, dostavljači kao i svi drugi pravni subjekti, ali i građani koriste prirodni gas kao pogonsko gorivo. CNG važi za gorivo budućnosti i predstavlja jedno od globalnih rješenja za poboljšanje kvalitete zraka. Ovaj projekat smo realizirali u saradnji sa Vladom Kantona Sarajevo”, kaže Ušanović.\nNa kraju razgovora, ono što je najvažnije, Ušanović podsjeća sve građane kako su emisije koje nastaju pri sagorijevanju prirodnog gasa daleko manje od emisija čvrstih i tečnih goriva, što u značajnoj mjeri znači za poboljšanje kvalitete zraka u Kantonu Sarajevo. Pri ovom sagorijevanju gotovo u potpunosti se eliminišu emisije sumpor-dioksida i čvrstih čestica, a zbog relativno malog sadržaja ugljika te je emisija CO2 manja za 20 do 50 posto u odnosu na sagorijevanje čvrstih i tečnih goriva.\n“Dovoljno govori podatak da je Sarajevogas osnovan 1975. godine, odlukom gradskih vlasti, s ciljem zaštite, prije svega zdravlja građana Sarajeva koje je bilo ugroženo, sa značajnim brojem oboljenja respiratornih organa, naročito u zimskim mjesecima zbog visoke koncentracije zagađujućih tvari u zraku”, zaključio je Ušanović.\nUšanović je tokom svoje karijere radio u Privrednoj banci Sarajevo kao rukovodilac filijale, potom kao direktor razvoja mreže u Raiffeisen osiguranju, izvršni direktor sektora ulja i maziva u F-Autocentar d.o.o. Sarajevo, član Uprave društva Sarajevo-osiguranje, direktor podružnice životnih osiguranja, a u Sarajevo-osiguranju na poziciji direktora za informatiku i razvoj.Predsjednik je Nadzornog odbora Zatvoreni investicijski fond sa javnom ponudom EUROFOND-1 d.d. Sarajevo. Također je bio i član Nadzornog odbora Razvojne banke FBiH.\nPredstavljamo 38 sarajevogas 4 top 1594


20 minuta niko nije znao šta se dešava, EVO O ČEMU JE REČ! (VIDEO) – Lajk.rs\nGrađani Beograda su veoma uznemireni jer se čuju detonacije u naselju Medaković. Detonacije, kako saznajemo, traju već oko 20 minuta, javili su čitaoci Kurira.\nZa sada nije poznato šta se dešava, a na društvenim mrežama brojni građani su već reagovali.\nNeki pominju da se čuje navijanje i skandiranje, a neki navode da buka dolazi sa Marakane, a kako saznajemo navijači Zvezde okupili su se uoči sutrašnje utakmice sa Milanom i detonirali veliku količinu pirotehnčkih sredstava.\nPročitajte još... Drago mi je da je pravda pobedila, iako mi titula nikad nije bila najvažnija


Proteklog vikenda u Srbiju ušla 18.793 bh. državljana – Radio Feral\nProteklog vikenda u Srbiju ušla 18.793 bh. državljana\n07/06/2021 07/06/2021 Mirsad Zulic\t0 Comments\tgranica, Srbija, vakcinacija\n– Ako se uzme u obzir da smo, od 28. do 30. maja, iz BiH u Srbiju evidentirali 14.379 prelazaka bh. državljana, onda možemo reći da je proteklog vikenda promet bio pojačan – dodala je Vican.\nKako su proteklih dana izvještavali srbijanski mediji, državljani BiH mogli su doći na bilo koji punkt predviđen za vakcinaciju, od Beograda, Loznice, Priboja, Novog Pazara…, i primiti vakcinu, a na raspolaganju je bilo više njih, od AstraZenece, Pfizer, Sinopharm vakcina.\n– Kada je riječ o zemljama Evropske unije, BiH još nema potpisan sporazum sa tim državama gdje je lična karta važeći dokument za prelazak državne granice – navela je Vican.\n← “Omladinski klub” i “Trik” Kalesija brojnim aktivnostima privlače sve više mladih\nBIHAMK: U Tuzlanskom kantonu smanjena vidljivost zbog magle i niske oblačnosti →


Širi se pogon za proizvodnju memorijske pene u Rumi - Posao za još 300 radnika - Ozon Media\nŠiri se pogon za proizvodnju memorijske pene u Rumi – Posao za još 300 radnika\nKompanija HealtCare Europe proširiće postojeće pogone u industrijskoj zoni Rumska petlja i na proizvodnji memorijske pene uposliti još 300 radnika, saopšteno je na konferenciji za novinare.\nКinesko-danska kompanija će po dogovoru sa Opštinom Ruma kupiti još 4,5 hektara zemljišta u Bloku 2 i izgraditi dodatnih 20.000 m2 proizvodnog pogona.\n– Prošle godine, kada smo im prodali oko 4,5 hektara zemljišta, izgradili su dodatnih 17.000 m2 svojih proizvodnih pogona i u ovom trenutku imaju preko 50.000m2 proizvodnog pogona i zapošljavaju preko 700 radnika – rekao je predsednik rumske opštine Slađan Mančić.\nDodao je da je rumska lokalna samouprava prošle godine prihodovala oko 40 miliona dinara od prodaje skoro identične parcele ovoj kompaniji. To će i ovog puta biti slučaj, a glavni prihod dolazi svake godine kroz porez na imovinu.\n– S obzirom na to da je kompanija izvozno orijentisana, prihodovaće i sama država – tvrdi Mančić.\nPotreba za dodatnim proizvodnim pogonom proistekla je iz dobrog poslovanja HealtCare Europe u SAD. Aleksandar Andersen Podravac, zamenik generalnog direktora kompanije, rekao je da tržište zahteva brzu reakciju i da su odmah povukli konkretne korake da odgovore izazovu:\n– Ovaj posao možemo da uradimo za šest meseci. Podsetiću da smo prvih 28.000 m2 podigli za devet meseci , uselili mašine i počeli proizvodnju u roku od 11 meseci. Želimo da napravimo jednog ozbiljnog giganta ne samo u Srbiji već i u ovom delu Evrope, pa zašto da ne i u svetu.\nDnevnik/ekapija.com Foto: healthcareeurope.rs\nPET slobodnih radnih mesta u Opštoj bolnici Sremska Mitrovica


Novi Hublot časovnik inspirisan jugom Francuske - Lux Life luksuzni portal: Moda, Stil, Trendovi, Kolekcije 2018...\nDopala vam se na prvi pogled, čak i kada niste znali ništa o njoj, pa čak ni cenu, ali ste znali da je morate posedovati. Pa, možemo slobodno reći da brojni ljudi širom sveta upravo to doživljavaju sa novim Hublot časovnikom.\nHublot Classic Fusion Aerofusion Eden Roc model ljude podseća na ono što je zaista važno – lepotu života i svega onoga što nas okružuje i čini boljim. Ekskluzvni časovnik o kom govorimo pridružio se Eden Being kolekciji ručno rađenih modela, koja je povezana sa slikovitim Hotel du Cap-Eden-Roc smeštenom u južnom delu Francuske.\nClassic Fusion Aerofusion Eden Roc časovnik će usrećiti samo pedeset ljudi, a kao neverovatno ekskluzivno ograničeno izdanje, ovaj model ima ručno rađene kazaljke, markere i retro kožne detalje, finiširane predivnim tonovima plave boje. Sa tim na umu, crni kožni kaiš sa plavim šavovima se idealno uklapa, dok crno polirano keramičko kućište doprinosi vanvremenskoj eleganciji ovog modela.\nKada govorimo o eleganciji, kutija ovog časovnika kreirana je od lakiranog mahagoni drveta kao omaž pristaništu ovog hotela. Priznaćete da čak i ako ste posetili ovaj hotel, na pristanište niste obratili pažnju. Ipak, lepota našeg sveta se krije u detaljima, zar ne?\nPROČITAJTE SLEDEĆI TEKST: Parmigiani Fleurier predstavlja Kalpa kolekciju za muškarce